title: अनुप्रयुक्त भूभौतिकी

text: ध्रुवों के चिपटेपन और विषुवत् के उभार के कारण पृथ्वी का गुरुत्व ध्रुवों से विषुवत् की ओर ह्रासोन्मुख होता है। प्रेक्षण बिंदु की ऊचाई और पर्यावरण की स्थलाकृति के अनुसार गुरुत्व बदलता है। इन एवं अन्यान्य प्रभावों के लिये प्रेक्षित गुरुत्वमानों का समायोजन किया जाता हे। मान लिया जाता है कि अवशिष्ट मान प्रत्यक्षत: स्थानीय भौमिकी से संबंद्ध है। गुरुत्व अन्वेषण का आधार यही है। पेट्रोलियम और खनिजों के स्थाननिर्धारण में यह अन्वेषण उपयोगी है। धात्विक अयस्कपिंड प्राय: सामान्य आकार के होते हैं। और समान आयतन की प्रतिवेशी चट्टानों से इनके धनत्व का अंतर भी कम होने के कारण, आयस्कपिंडों के गुरुत्वप्रभाव स्थानीय और क्षीण होते है; फलत: गुरुत्व सर्वेक्षण का व्यापक होना आवश्यक है। प्रभावी गुरुत्व असंगति उत्पन्न करने के लिये अयस्क पिंड की गहराई जितनी अधिक होगी, अयस्क आकार में उतना ही बड़ा होता है। पेट्रोलियम के संदर्भ में घनत्व अंतर अल्प होने पर भी पिंडों के आकार की विशालता ओर संहति की न्यूनता या अधिकता के कारण परिमाण महत्वपूर्ण निकलते हैं।


title: अन्य भारतीय खाना

text: अनरसे कलाकंद काजू कतली केसरी छेना किशमिश वाला खीर गुझिया गुलाब जामुन जलेबी तिरंगी बर्फ़ी दाल हलवा नारियल बर्फ़ी बादाम की बर्फ़ी मालपुआ रसमलाई रसगुल्ले


title: चन्द्रज्योति (सिंहासन बत्तीसी)

text: तब नौकर ने बताया कि महामंत्री जी की एकमात्र पुत्री बहुत लम्बे समय से बीमार है। उन्होंने उसकी बीमारी एक से बढ़कर एक वैद्य को दिखाई, पर कोई भी चिकित्सा कारगर नहीं साबित हुई। दुनिया की हर औषधि उसे दी गई, पर उसकी हालत बिगड़ती ही चली गई। अब उसकी हालत इतनी खराब हो चुकी है कि वह हिल-डुल नहीं सकती और मरणासन्न हो गई है।


title: त्रिनेत्री (सिंहासन बत्तीसी)

text: सब कुछ ठीक-ठाक चल रहा था, मगर जब भाट की बेटी विवाह योग्य हुई तो भाट की पत्नी को उसके विवाह की चिन्ता सताने लगी। उसने अपने पति से कहा कि वह पुश्तैनी पेशे से जो कमाकर लाता है उससे दैनिक खर्च तो आराम से चल जाता है, मगर बेटी के विवाह के लिए कुछ भी नहीं बच पाता है। बेटी के विवाह में बहुत खर्च आता है, अत: उसे कोई और यत्न करना होगा।


title: गोरखाली

text: महाराजा गढ़वाल ने नेपाल की गोरखा सेना के अधिपत्य से राज्य को मुक्त कराने के लिए अंग्रेजों से सहायता मांगी। अंग्रेज़ सेना ने नेपाल की गोरखा सेना को देहरादून के समीप सन १८१५ में अन्तिम रूप से परास्त कर दिया। किन्तु गढवाल के तत्कालीन महाराजा द्वारा युद्ध व्यय की निर्धारित धनराशि का भुगतान करने में असमर्थता व्यक्त करने के कारण अंग्रेजों ने सम्पूर्ण गढ़वाल राज्य राजा गढ़वाल को न सौंप कर अलकनन्दा-मन्दाकिनी के पूर्व का भाग ईस्ट इण्डिया कम्पनी के शासन में सम्मिलित कर गढ़वाल के महाराजा को केवल टिहरी जिले (वर्तमान उत्तरकाशी सहित) का भू-भाग वापस किया।


title: पलौंजी मिस्त्री

text: 2007 में उन्होने आयरिश नागरिकता को अपनाने के बाद अपनी भारतीय नागरिकता छोड़ दी और दुनिया में शॉन कुइन के पीछे दूसरे सबसे अमीर आयरिश नागरिक है।


title: गत्‍यात्‍मक ज्‍योतिष

text: गत्यात्मक ज्योतिष के विकास की चर्चा के आरंभ में ही इसका प्रतिपादन करनेवाले वैज्ञानिक ज्योतिषी श्री विद्यासागर महथा का परिचय आवश्यक होगा, जिनका वैज्ञानिक दृष्टिकोण ही गत्यात्मक ज्योतिष के जन्म का कारण बना। महथाजी का जन्म 15 जुलाई 1939 को झारखंड के बोकारो जिले में स्थित पेटरवार ग्राम में हुआ। एक प्रतिभावान विद्यार्थी कें रूप में मशहूर महथाजी रॉची कॉलेज, रॉची में बी एससी करते हुए अपने एस्‍ट्रॉनामी पेपर के ग्रह नक्षत्रों में इतने रम गए कि ग्रह-नक्षत्रों की चाल और उनका पृथ्वी के जड़-चेतन पर पड़नेवाले प्रभाव को जानने की उत्सुकता ही उनके जीवन का अंतिम लक्ष्य बन गयी। उनके मन को न कोई नौकरी ही भाई और न ही कोई व्यवसाय। इन्‍होने प्रकृति की गोद में बसे अपने पैतृक गॉव में रहकर ही प्रकृति के रहस्यों को ढूंढने का फैसला किया।


title: रामगोपाल माहेश्वरी

text: स्वतंत्रता आंदोलन में भाग लेने के अलावा माहेश्वरी ने माहेश्वरी समाज की रूढि़वादी परंपराओं को दूर करने और उसे प्रगतिशील बनाने के लिए महती प्रयास किया।


title: मराठी भोजन

text: Traditional clothes for Maharashtrian males includes dhoti also known as Dhotar and pheta, while a choli and nine yard saree locally known as Nauwari saadi or Lugda is for women. Traditional clothing is famous in rural areas while traditional people from cities too wear these clothing.These clothes are worn by Maharashtrians while performing various festivals.


title: बड़ेरी

text: किंवदंती के अनुसार, 17वीं शताब्दी के आस-पास चँदिया के राजा पृथ्वी सिंह द्वारा अपने अनुज को बड़ेरी की पवई प्रदान की गई थी।


title: हनुमानगढ़ी

text: नैनीताल जिले में कई स्थान ऐसै हैं, जहाँ बसों द्वारा आना - जाना रहता है। हल्द्वानी, काशीपुर, रुद्रपुर, रामनगर, किच्छा और पन्त नगर आदि नैनीताल में ऐसै उभरते हुए नगर हैं, जिनमें बसों के माध्यम से प्रतिदन सम्पर्क बना रहता है।


title: वैदिक तथा पुराणयुगीन बुन्देली समाज और संस्कृति

text: वैदिक तथा उपनिशद युग में धर्म, राजनैतिक, सामाजिक, आर्थिक एवं साहित्यिक दृष्टि से विकास हुआ। धर्म के क्षेत्र में इन्द्र, वरुण, सविता, अग्नि आदि अनेक देवताओं की स्तुति हुई। सभी देवों को समान स्तर पर माना गया। यज्ञों का आयोजन हुआ। यज्ञों में क्रमश: कर्म काण्ड का प्राधान्य आया। इसी समय प्राग्रवैदिक तथा आर्य धर्म साधना का समन्वय हुआ। आगे चलकर शिव, स्कन्द और यज्ञों की पूजा ने वैदिक धर्मों में मान्यता प्राप्त की तथा इसका कारण यह था कि नेतृत्व दोनों धाराओं का एक ही ब्राह्मण वर्ग में था।


title: अनुप्रयुक्त भूभौतिकी

text: लगभग सभी गुरुत्व प्रेक्षण होते हैं। प्रेक्षणबिंदुओं के बीच के अंतर निर्धारित कर लिए जाते हैं, पर उनके चरम मान अज्ञात रह जाते हैं। आधारबिंदु को ऐच्छिक मानकर निर्दिष्ट किया जाता है और अन्य सभी मान इसके आपेक्षिक होते हैं। प्रेक्षण स्थलों के बीच की दूरी घनत्व की दूरी घनत्व विपर्यासों (contrasts) वाली संरचना की गहराई की आधी से अधिक न होनी चाहिए।


title: अन्य भारतीय खाना

text: अनार का शर्बत आम का शर्बत गुलाब का शर्बत फ़ालसे का शर्बत बदाम का शर्बत बेल का शर्बत चंदन का शर्बत सेब का शर्बत मूँगिया मलाई सांध्य सुंदरी इंद्रधनुष टमाटर की रसम आम मधुरिमा


title: चन्द्रज्योति (सिंहासन बत्तीसी)

text: विक्रमादित्य ने जब यह सुना तो व्याकुल हो गए। उन्होंने राजवैद्य को बुलवाया और जानना चाहा कि उसने महामंत्री की पुत्री की चिकित्सा की है या नही। राजवैद्य ने कहा कि उसकी चिकित्सा केवल ख्वांग बूटी से की जा सकती है। दुनिया की अन्य कोई औषधि कारगर नहीं हो सकती। ख्वांग बूटी एक बहुत ही दुर्लभ औषधि है जिसे ढूँढ़कर लाने में कई महीने लग जाएँगे।


title: त्रिनेत्री (सिंहासन बत्तीसी)

text: भाट यह सुनकर हँस पड़ा और कहने लगा कि बेटी उसे भगवान की इच्छा से प्राप्त हुई है, इसलिए उसके विवाह के लिए भगवान कोई रास्ता निकाल ही देंगे। अगर ऐसा नहीं होता तो हर दम्पत्ति को केवल पुत्र की ही प्राप्ति होती या कोई दम्पति संतानहीन न रहते। सब ईश्वर की इच्छा से ही होता है। दिन बीतते गए, पर भाट को बेटी के विवाह में खर्च लायक धन नहीं मिल सका। उसकी पत्नी अब दुखी रहने लगी। भाट से उसका दुख नहीं देखा गया तो वह एक दिन धन इकट्ठा करने की नीयत से निकल पड़ा। कई राज्यों का भ्रमण कर उसने सैकड़ों राज्याधिकारियों तथा बड़े-बड़े सेठों को हँसाकर उनका मनोरंजन किया तथा उनकी प्रशंसा में गीत गाए। खुश होकर उन लोगों ने जो पुरस्कार दिए उससे बेटी के विवाह लायक धन हो गया। जब वह सारा धन लेकर लौट रहा था तो रास्ते में न जाने चोरों को कैसे उसके धन की भनक लग गई। उन्होंने सारा धन लूट लिया। अब तो भाट का विश्वास भगवान पर और चाहेंगे उसके पास बेटी के ब्याह के लिए धन नहीं होगा। वह जब लौटकर घर आया तो उसकी पत्नी को आशा थी कि वह ब्याह के लिए उचित धन लाया होगा।


title: पलौंजी मिस्त्री

text: भारत में सबसे सफल व्यवसायियों में से एक होने के बावजूद, उन्हे मीडिया से दूरी के लिए जाना जाता है और वे शायद ही कभी सार्वजनिक रूप से प्रकट होते है।


title: गत्‍यात्‍मक ज्‍योतिष

text: ग्रह नक्षत्रों की ओर गई उनकी उत्सुकता ने उन्हें ज्योतिष शास्त्र के अध्ययन को प्रेरित किया। गणित विषय की कुशाग्रता और साहित्य पर मजबूत पकड़ के कारण तात्कालीन ज्योतिषीय पत्रिकाओं में इनके लेखों ने धूम मचायी। 1975 में उन्हीं लेखों के आधार पर ‘ज्योतिष-मार्तण्ड’ द्वारा अखिल भारतीय ज्योतिष लेख प्रतियोगिता में इन्हें प्रथम पुरस्कार प्रदान किया गया। उसके बाद तो ज्योतिष-वाचस्पति, ज्योतिष-रतन, ज्योतिष-मनीषी जैसी उपाधियों से अलंकृत किए जाने का सिलसिला ही चल पड़ा। 1997 में भी नाभा में आयोजित सम्मेलन में देश-विदेश के ज्योतिषियों के मध्य इन्हें स्वर्ण-पदक से अलंकृत किया गया।


title: मराठी भोजन

text: The sweet foodstuffs like Puran Poli and Shrikhand are considered to be originated from Maharashtra. The Konkan and Varadi cuisines are popular with tourists. The specialty dishes of Maharashtran cuisines are often strong in pepper and spice; well-known dishes include vada pav, Pav Bhaji and Mumbai chaat and puneri missal, selucha chana.


title: बड़ेरी

text: 1617 में, महाराजा विक्रमादित्य अपनी राजधानी बांधवगढ़ से रीवा चले गए। प्रशासनिक विभाजन के दौरान, अपने सबसे छोटे पुत्र कुँवर मंगद राय को चँदिया की इलाकेदारी दी। उन्हें 484 गांवों के साथ राजा साहब की उपाधि मिली। इसी वंश में कुँवर आह्लाद सिंह का जन्म हुआ, जिनके पिता राजा फ़क़ीर सिंह थे। कुंवर आह्लाद सिंह को बड़ेरी की पवई दी गई, उन्हें 28 गावों का पवाईदार नियुक्त किया गया। जब वे यहां आए तो उसने बड़ेरी में एक पहाड़ी पर एक महल बनवाया और उसका नाम नंद महल रखा। कुछ पीढ़ियों के बाद, उनके वंशज लाल रणमत सिंह ने बड़ेरी के किले (गढ़ी) को लोधियों से जीत लिया और उन्होंने किले में भगवान नृसिंह का एक भव्य मंदिर भी बनवाया। कुछ लोगों का दावा है कि रणमत सिंह को देवी का कुछ विशेष आशीर्वाद था, जो उनका मार्गदर्शन करती थी और उसकी रक्षा करती थी, इसलिए उन्होंने अकेले ही युद्ध में सैकड़ों लोधियों को मार डाला। बाघेला राजवंश ने कई शताब्दियों तक माँ शक्ति के मार्गदर्शन में इस संपत्ति पर शासन किया। लाल महेश प्रताप सिंह बड़ेरी के अंतिम शासक थे जिन्होंने देश के भारत बनने के बाद भारत संघ में प्रवेश किया।


title: हनुमानगढ़ी

text: नैनीताल नगर निरन्तर फैलता ही जा रहा है। आज यह नगर ११ - ७३ वर्ग किलोमीटर में फैला हूआ है। पर्वतारोहण, पदारोहण जैसे आधुनिक आकर्षणों के कारण, यहाँ का फैलाव नित नये ढ़ंग से हो रहा है। 'कुमाऊँ' विश्वविद्यालय के मुख्यालय होने के कारण भी यहाँ नित नयी चहल - पहल होती है। नैनीतान में कई संस्थान हैं। पर्ववतारोहण की संस्था भी यहाँ की एक शान है।


text: वैदिक काल के प्रारंभ में राज्य के संगठन की इकाई ग्राम था जिसमें अनेक कुल होते थे। वर्ण व्यवस्था का प्राधान्य हुआ। विभिन्न ॠषियों ने वैदिक संहिताओं की रचना की जिन्हें ॠग्वेद, यजुर्वेद, सामवेद और अथर्ववेद कहा गया। उनके अतिरिक्त ब्राह्मण, आरण्यक, उपनिषद्, श्रौत एवं गृह सूत्र वैदिक साहित्य में तता वेदांगों में शिक्षा, कल्प, व्याकरण, निवस्त, छन्दस् और ज्योतिष की रचनायें सामने आई। मूर्तिकला के संदर्भ में पं० द्विवेदी का मत समीचीन है कि वैदिक धर्म में अनन्तर विकास होने पर अमूर्त देवताओं का स्थान मूर्तिमान शिव, विष्णु आदि द्वारा ग्रहण किये जाने पर यूथ-स्तम्भें, यज्ञशालाओं के खम्भों दीवारों और वेदिकाओं पर इनकी मूर्तियों के पूर्व रूप इस काल के अन्तिम भाग में बनने लगे होंगे और लोक कर्म के यक्ष, नाग, कूर्म, मकर, वृष आदि भी सुविधाजनक वाहन, अलंकरण और मुख्य देवता की भाँति अपने युग की प्रवृतियों के अनुरुप निर्मित अराधना स्थलों में मूर्तिकला के अभिप्राय बने होंगे। धातुओं का प्रयोग और कृषि शिकार ही उनका जीवन संबल था। आर्यों के आगमन से उनकी संस्कृति, धर्म, सामाजिक स्थिती में अंतर आया, वे समन्वय में ही लगे रहे। आर्यों से उनमें कठोर जाति व्यवस्था का सूत्रपात हुआ। उनके देवता शिव, स्कन्द, कृष्ण आदि को व्यापक मान्यता मिली। बस्तियों का निर्माण, कलात्मक उन्नति आदि के पुन: कार्य हुए। वैदिक युग में सामाजिक जीवन के संबंध में दो मत हैं। एक में आदर्श रूप बनाया गया है और दूसरे को समाजशास्र के आधार पर कहा गया है। समाजशास्र के आधार पर प्राचीन वैदिक काल में जहां उदात्त का युग था, उत्तर वैदिक काल विस्तार विपल्व और अन्तर्द्वेन्द पूर्ण हुआ। कबीलाई संस्कृति क विकास जनपद में हुआ। जनपद भी अधिक समय तक न चले कालांतर में वे "राज्य' में बदले। ब्राह्मणों और क्षत्रियों के संघर्ष का परिणाम यह हुआ कि उपनिषदों के माध्यम से भारतीय दर्शन के ग्रंथ सामने आये। सामाजिक जीवन में विवाह, उत्तराधिकारी, धार्मिक, अनुष्ठानों, संस्कारों आदि के निश्चित विधान थे। वैदिक युग के बाद परस्री से, नियोग द्वारा संतति उत्पन्न करने जैसे नियमों को त्याग दिया गया। वैदिक युग में समाज में वर्ण व्यवस्था ने जोर पकड़। कर्मकाण्ड का प्राधान्य हुआ। इस समय बुंदेलखंड में पुलिन्द, दण्डक और दुछा शबर, विन्ध्यमालीय, कुरमी, निषाद, कोल आदि ऐसी जातियों का प्राधान्य था जो अभि तक आर्यों के साथ पूर्णत: समायोजित न हो पाये थे।


title: अनुप्रयुक्त भूभौतिकी

text: जिस गुरुत्वमापी उपकरण का उपयोग होता है उसके अनेक रूप होते हैं। उपकरण के सरलतम रूप में कमानी से एक द्रव्यमान निलंबित होता है। गुरुत्व में वृद्धि होने से द्रव्यमान का भार बढ़ता है और तदनुरूप कमानी का विस्तार होता है। निलंबित द्रव्यमान में ज्ञात भार जोड़ने से उत्पन्न हुए विक्षेप का प्रेक्षण कर, या निर्धारित गुरुत्व अंतर के दो प्रेक्षण स्थलों पर गुरुत्व मापकर, गुरुत्वमापियों को अंशांकित किया जाता है। गुरुत्व अन्वेषण के प्रारंभिक काल में अटवश (Eotvos) मरोड़तुला को मापती है। गुरुत्वमापी के आविष्कार के साथ ही मरोड़तुला दो कारणों से लुप्त हो गई: पहला यह कि यह उपकरण स्थानीय अनियमितताओं के प्रति अत्यधिक सुग्राही होता था और दूसरा यह कि इसके द्वारा प्रेक्षण करने में कई घंटों का समय लग जाता था। पूर्वेक्षण की पध्यमालीन स्थिति में गुरुत्वदोलक का प्रयोग होता था ओर इनका प्रयोग गुरुत्वमापियों के आविष्कार से उठ गया, क्योंकि वे इनसे बहुत श्रेष्ठ सिद्ध हुए।


title: चन्द्रज्योति (सिंहासन बत्तीसी)

text: राजा विक्रमादित्य ने यह सुनकर कहा- "तुम्हें उस स्थान का पता है जहाँ यह बूटी मिलती है?" राज वैद्य ने बताया कि वह बूटी नीलरत्नगिरि की घाटियों में पाई जाती है लेकिन उस तक पहुँचना बहुत ही कठिन है। रास्ते में भयंकर सपं, बिच्छू तथा हिंसक जानवर भरे बड़े हैं। राजा ने यह सुनकर उससे उस बूटी की पहचान बताने को कहा। राज वैद्य ने बताया कि वह पौधा आधा नीला आधा पीला फूल लिए होता है तथा उसकी पत्तियाँ लाजवन्ती के पत्तों की तरह स्पर्श से सकुचा जाती हैं।


title: त्रिनेत्री (सिंहासन बत्तीसी)

text: भाट की पत्नी को बताया कि उसके बार-बार कहने पर वह विवाह के लिए धन अर्जित करने को कई प्रदेश गया और तरह-तरह को लोगों से मिला। लोगों से पर्याप्त धन भी एकत्र कर लाया पर भगवान को उस धन से उसकी बेटी का विवाह होना मंजूर नहीं था। रास्ते में सारा धन लुटेरों ने लूट लिया और किसी तरह प्राण बचाकर वह वापस लौट आया है। भाट की पत्नी गहरी चिन्ता में डूब गई। उसने पति से पूछा कि अब बेटी का ब्याह कैसे होगा। भाट ने फिर अपनी बात दुहराई कि जिसने बेटी दी है वही ईश्वर उसके विवाह की व्यवस्था भी कर देगा। इस पर उसकी पत्नी निराशा भरी खीझ के साथ बोली कि ईश्वर लगता है महाराजा विक्रम को विवाह की


title: पलौंजी मिस्त्री

text: मिस्त्री की एक छोटी जीवनी मनोज नांबुरु द्वारा 2008 में एक पुस्तक मे लिखी गई थी - " रियल एस्टेट के मोगुल्स "।


title: गत्‍यात्‍मक ज्‍योतिष

text: विभिन्न ज्योतिषियों की भविष्यवाणी में एकरुपता के अभाव के कारणों को ढूंढ़ने के क्रम में इनके वैज्ञानिक मस्तिष्क को ज्योतिष की कुछ कमजोरियॉ दृष्टिगत हुईं। फलित ज्योतिष की पहली कमजोरी ग्रहों के शक्ति-आकलन की थी। ग्रहों के शक्ति निर्धारण से संबंधित सूत्रों की अधिकता भ्रमोत्पादक थी, जिसके कारण ज्योतिषियों को एक निष्कर्ष में पहुंचने में बाधा उपस्थित होती थी। हजारो कुंडलियों का अध्ययन करने के बाद इन्होने ग्रहों की गत्यात्मक शक्ति को ढूंढ निकाला। ग्रह-गति छः प्रकार की होती है-


title: बड़ेरी

text: 1947 में भारत की आजादी के बाद, बडेरी पवई रीवा के साथ, यह बाद में भारत संघ में विलय हो गया और विंध्य प्रदेश का एक हिस्सा बन गया, जिसका गठन बघेलखंड और बुंदेलखंड एजेंसियों की पूर्व रियासतों के विलय से हुआ था। उमरिया शहर मध्य प्रदेश का एक जिला बन गया।


title: हनुमानगढ़ी

text: नैनीताल नगर सुन्दर है। परन्तु नैनीताल जिले के अन्तर्गत ही कुछ ऐसे नगर और स्थल हैं जिनकी विशिष्टता नैनीताल से किसी भी प्रकार से कम नहीं है।


title: अनुप्रयुक्त भूभौतिकी

text: गुरुत्व-मानचित्रों (gravity maps) में गुरुत्व उच्च और निम्न होते हैं। कुछ सौ वर्ग मीलों के उच्च तथा निम्न गुरुत्व क्षेत्रीय और कुछ वर्ग मीलों, या इससे कम के, उच्च तथा निम्न गुरुत्व अंशक्षेत्रीय (subregional) कहलाते हैं। प्राकृतिक संपदाओं और खनिज अन्वेषणों के लिये इन स्थानीय विसंगतियों का ही प्रत्यक्ष महत्व है। इन स्थानीय विसंगतयों की प्रकृति संहत विसंगति की गहराई और विस्तार पर निर्भर करती है, जिससे वे संबद्ध होते हैं।


title: चन्द्रज्योति (सिंहासन बत्तीसी)

text: विक्रम यज्ञ की बात भूलकर ख्वांग बूटी की खोज में जाने का निर्णय कर बैठे। उन्होंने तुरन्त काली के दिए गए दोनों बेतालों का स्मरण किया। बेताल उन्हें आनन-फानन में नीलरत्नगिरि की ओर ले चले। पहाड़ी पर उन्हें उतारकर बेताल अदृश्य हो गए। राजा घाटियों की ओर बढ़ने लगे। घाटियों में एकदम अंधेरा था। चारों ओर घने जंगल थे। राजा बढ़ते ही रहे। एकाएक उनके कानों में सिंह की दहाड़ पड़ी। वे सम्भल पाते इसके पहले ही सिंह ने उन पर आक्रमण कर दिया।


title: त्रिनेत्री (सिंहासन बत्तीसी)

text: व्यवस्था करने भेजेंगे। जब यह वार्तालाप हो रहा था तभी महाराज उसके घर के पास से गुज़र रहे थे। उन्हें भाट की पत्नी की टिप्पणी पर हँसी आ गई।


title: पलौंजी मिस्त्री

text: उनके दो बेटे हैं -शपूर और साइरस और दो बेटियां, लैला और आलू। उनके बेटे शपूर मिस्त्री ने वकील रुसी सेठना की बेटी बेहरोज सेठना से शादी की है। उनके पुत्र साइरस ने वकील इकबाल चागला की बेटी रोहिका चगला से शादी की है। उनकी बेटी लैला ने जहांगीर वजि़फदार और उनकी बेटी आलू ने नोएल टाटा से शादी की है। उनके दामाद नोएल टाटा टाटा समूह की खुदरा इकाई के सीईओ है। नोएल टाटा रतन टाटा के आधे भाई भी है।


title: गत्‍यात्‍मक ज्‍योतिष

text: अपने अध्ययन में इन्होनें पाया कि किसी व्यक्ति के जन्म के समय अतिशीघ्री या शीघ्री ग्रह अपने अपने भावों से संबंधित अनायास सफलता जातक को जीवन में प्रदान करते हैं। जन्म के समय के सामान्य और मंद ग्रह अपने-अपने भावों से संबंधित स्तर जातक को देते हैं। इसके विपरीत वक्री या अतिवक्री ग्रह अपने अपने भावों से संबंधित निराशाजनक वातावरण जातक को प्रदान करते हैं। 1981 में सूर्य और पृथ्वी से किसी ग्रह की कोणिक दूरी से उस ग्रह की गत्यात्मक शक्ति को प्रतिशत में निकाल पाने के सूत्र मिल जाने के बाद उन्होने परंपरागत ज्योतिष को एक कमजोरी से छुटकारा दिलाया।


title: बड़ेरी

text: जिला उमरिया में बड़ेरी को ग्राम पंचायत बनाया गया। बघेली बडेरी की स्थानीय भाषा है। 1962 में लाल दल प्रताप सिंह ने पहले सरपंच और ग्राम प्रमुख के रूप में कार्य किया। इस वंश के वंशज अब बडेरी के गढ़ी में रहते हैं।


title: अनुप्रयुक्त भूभौतिकी

text: कल्पित संरचना और घनत्व वितरण की तदनुरूपी गुरुत्व असंगति के परिकलन के लिये शीध्र परिकलनीय रीतियाँ उपलब्ध हैं। परिकलित असंगति की तुलना अब प्रेक्षित असंगति से की जा सकती है। अनेक प्रयत्नों के बाद कल्पित द्रव्यमान असंगतिके द्वारा प्रेक्षित गुरुत्व असंगति का कारण निरुपित करना संभव होता है। सही निर्णय पर पहुँचने के लिये उस क्षेत्र की भौमिकी का ज्ञान बड़ा सहायक होता है। स्रोत की गहराई, घनत्व और विमाएँ (dimensions) अनेकविध संयोग से सपरूप गुरुत्व असंगतियाँ उतपन्न कर सकती हैं, परंतु गुरुत्व आँकड़ों की सहायता से उस क्षेत्र की भौमिकी या अन्य प्रकार से स्रोत की गहराई एवं प्रकृति के संबंध में कुछ तथ्य निकाले जा सकते हैं।


title: चन्द्रज्योति (सिंहासन बत्तीसी)

text: राजा ने बिजली जैसी फुर्ती दिखाकर खुद को तो बचा लिया, मगर सिंह उनकी एक बाँह को घायल करने में कामयाब हो गया। सिंह दुबारा जब उन पर झपटा तो उन्होंने भरपूर प्रहार से उसके प्राण ले लिए। उसे मारकर जब वे आगे बढ़े तो रास्ते पर सैकड़ों विषधर दिखे। विक्रम तनिक भी नहीं घबराए और उन्होंने पत्थरों की वर्षा करके साँपों को रास्ते से हटा दिया। उसके बाद वे आगे की ओर बढ़ चले। रास्ते में एक जगह इन्हें लगा कि वे हवा में तैर रहे है। ध्यान से देखने पर उन्हें एक दैत्याकार अजगर दिखा। वे समझ गए कि अजगर उन्हें अपना ग्रास बना रहा है। ज्योंहि वे अजगर के पेट में पहुँचे कि उन्होंने अपनी तलवार से अजगर का पेट चीर दिया और बाहर आ गए। तब तक गर्मी और थकान से उनका बुरा हाल हो गया। अंधेरा भी घिर आया था। उन्होंने एक वृक्ष पर चढ़कर विश्राम किया। ज्योंहि सुबह हुई वे ख्वांग बूटी की खोज में इधर-उधर घूमने लगे। उसकी खोज में इधर-उधर भटकते न जाने कब शाम हो गई और अंधेरा छा गया।


title: त्रिनेत्री (सिंहासन बत्तीसी)

text: दूसरी तरफ ब्राह्मण अपनी आजीविका के लिए पुश्तैनी पेशा अपनाकर जैसे-तैसे गुज़र-बसर कर रहा था। वह पूजा-पाठ करवाकर जो कुछ भी दक्षिणा के रूप में प्राप्त करता उसी से आनन्दपूर्वक निर्वाह कर रहा था। ब्राह्मणी को भी तब तक सब कुछ सामान्य दिख पड़ा जब तक कि उनकी बेटी विवाह योग्य नहीं हुई। बेटी के विवाह की चिन्ता जब सताने लगी तो उसने ब्राह्मण को कुछ धन जमा करने को कहा। मगर ब्राह्मण चाहकर भी नहीं कर पाया। पत्नी के बार-बार याद दिलाने पर उसने अपने यजमानों को घुमा फिरा कर कहा भी, मगर किसी यजमान ने उसकी बात को गंभीरतापूर्वक नहीं लिया। एक दिन ब्राह्मणी तंग आकर बोली कि विवाह खर्च महाराजा विक्रमादित्य से मांगकर देखो, क्योंकि अब और कोई विकल्प नहीं है। कन्यादान तो करना ही है। ब्राह्मण ने कहा कि वह महाराज के पास ज़रुर जाएगा। महाराज धन दान करेंगे तो सारी व्यवस्था हो जाएगी। उसकी भी पत्नी के साथ पूरी बातचीत विक्रम ने सुन ली, क्योंकि उसी समय वे उसके घर के पास गुज़र रहे थे।


title: गत्‍यात्‍मक ज्‍योतिष

text: फलित ज्योतिष की दूसरी कमजोरी दशाकाल-निर्धारण से संबंधित थी। दशाकाल-निर्धारण की पारंपरिक पद्धतियॉ त्रुटिपूर्ण थी। अपने अध्ययनक्रम में उन्होने पाया कि ज्योतिष के प्राचीन ग्रंथों में वर्णित ग्रहों की अवस्था के अनुसार ही मानव-जीवन पर उसका प्रभाव 12-12 वर्षों तक पड़ता है। जन्म से 12 वर्ष की उम्र तक चंद्रमा, 12 से 24 वर्ष की उम्र तक बुध, 24 से 36 वर्ष क उम्र तक मंगल, 36 से 48 वर्ष की उम्र तक शुक्र, 48 से 60 वर्ष की उम्र तक सूर्य, 60 से 72 वर्ष की उम्र तक बृहस्पति, 72 से 84 वर्ष की उम्र तक शनि,84 से 96 वर्ष की उम्र क यूरेनस, 96 से 108 वर्ष क उम्र तक नेपच्यून तथा 108 से 120 वर्ष की उम्र तक प्लूटो का प्रभाव मनुष्य पड़ता है। विभिन्न ग्रहों की एक खास अवधि में निश्चित भूमिका को देखते हुए ही ‘गत्यात्‍मक दशा पद्धति की नींव रखी गयी। अपने दशाकाल में सभी ग्रह अपने गत्यात्मक और स्थैतिक शक्ति के अनुसार ही फल दिया करते हैं।


title: बड़ेरी

text: 2011 की भारत की जनगणना के अनुसार , बडे़री की आबादी 2,314 थी जिसमें से पुरुषों की संख्या 1,194 और महिलाओं की संख्या 1.120 है।


title: अनुप्रयुक्त भूभौतिकी

text: चुंबकीय तकनीकों का आधार यह है कि सतह और उसके निकट चट्टानों के चुंबकन से ज्यामितीय क्षेत्र में स्थानीय परिवर्तन होते हैं। कुछ परिस्थितियों में यह परिवर्तन महत्वपूर्ण हो सकता है। आग्नेय और अवसादी (sedimentary) चट्टानों में सर्वाधिक व्यापक खनिज मैग्नेटाइट, (F O) है। पुंजीभूत रूप में मैग्नेटाइट का प्रभाव प्रसामान्य चुंबकीय क्षेत्र से अधिक होने के उदाहरण ज्ञात है। प्राय: आग्नेय भूभाग में, प्रसामान्य तीव्रता की 10% असंगति रहती है।


title: चन्द्रज्योति (सिंहासन बत्तीसी)

text: अधीर होकर उन्होंने कहा- "काश, चन्द्रदेव मदद करते!" इतना कहना था कि मानों चमत्कार हो गया। घाटियों में दूध जैसी चाँदनी फैल गई। अन्धकार न जाने कहाँ गायब हो गया। सारी चीज़े ऐसी साफ दिखने लगीं मानो दिन का उजाला हो। थोड़ी दूर बढ़ने पर ही उन्हें ऐसे पौधे की झाड़ी नज़र आई जिस पर आधे नीले आधे पीले फूल लगे थे। उन्होंने पत्तियाँ छूई तो लाजवंती की तरह सकुचा गई। उन्हें संशय नहीं रहा। उन्होंने ख्वांग बूटी का बड़ा-सा हिस्सा काट लिया। वे बूटी लेकर चलने ही वाले थे कि दिन जैसा उजाला हुआ और चन्द्र देव सशरीर उनके सम्मुख आ खड़े हुए। विक्रम ने बड़ी श्रद्धा से उनको प्रणाम किया। चन्द्रदेव ने उन्हें अमृत देते हुए कहा कि अब सिर्फ अमृत ही महामंत्री की पुत्री को जिला सकता है।


title: त्रिनेत्री (सिंहासन बत्तीसी)

text: सुबह में उन्होंने सिपाहियों को भेजा और भाट तथा ब्राह्मण दोनों को दरबार में बुलवाया। विक्रमादित्य ने अपने हाथों से भाट को दस लाख स्वर्ण मुद्राएँ दान की। फिर ब्राह्मण को राजकोष से कुछ सौ मुद्राएँ दिलवा दी। वे दोनों अति प्रसन्न हो वहाँ से विदा हो गए। जब वे चले गए तो एक दरबारी ने महाराज से कुछ कहने की अनुमति मांगी। उसने जिज्ञासा की कि भाट और ब्राह्मण दोनों कन्या दान के लिए धन चाहते थे तो महाराज ने पक्षपात क्यों किया। भाट को दस लाख और ब्राह्मण को सिर्फ कुछ सौ स्वर्ण मुद्राएँ क्यों दी। विक्रम ने जवाब दिया कि भाट धन के लिए उनके आसरे पर नहीं बैठा था। वह ईश्वर से आस लगाये बैठा था। ईश्वर लोगों को कुछ भी दे सकते हैं, इसलिए उन्होंने उसे ईश्वर का प्रतिनिधि बनकर अप्रत्याशित दान दिया, जबकि ब्राह्मण कुलीन वंश का होते हुए भी ईश्वर में पूरी आस्था नहीं रखता था। वह उनसे सहायता की अपेक्षा रखता था। राजा भी आखिर मनुष्य है, ईश्वर का स्थान नहीं ले सकता। उन्होंने उसे उतना ही धन दिया जितने में विवाह अच्छी तरह संपन्न हो जाए। राजा का ऐसा गूढ़ उत्तर सुनकर दरबारी ने मन ही मन उनकी प्रशंसा की तथा चुप हो गया।


title: गत्‍यात्‍मक ज्‍योतिष

text: उपरोक्त दोनो वैज्ञानिक आधार प्राप्त हो जाने के बाद भविष्यवाणी करना काफी सरल होता चला गया। ‘ गत्यात्मक दशा पद्धति ’ में नए-नए अनुभव जुडत़े चले गए और शीघ्र ही ऐसा समय आया, जब किसी व्यक्ति की मात्र जन्मतिथि और जन्मसमय की जानकारी से उसके पूरे जीवन के सुख-दुख और स्तर के उतार-चढ़ाव का लेखाचित्र खींच पाना संभव हो गया। धनात्मक और ऋणात्मक समय की जानकारी के लिए ग्रहों की सापेक्षिक शक्ति का आकलण सहयोगी सिद्ध हुआ। भविष्यवाणियॉ सटीक होती चली गयी और जातक में समाहित विभिन्न संदर्भों की उर्जा और उसके प्रतिफलन काल का अंदाजा लगाना संभव दिखाई पड़ने लगा।


title: बड़ेरी

text: नंद महल 16 वीं शताब्दी में ठाकुर रणमत सिंह जी द्वारा बघेला सेना के निवास के रूप में बनाया गया था और यह रीवा रियासत का एक सेना मुख्यालय भी था। यह पहाड़ों पर स्थित था इसलिए इसे बांधवगढ़ किले के संरक्षण के रूप में भी इस्तेमाल किया गया और शाही राजकुमारों के लिए शिकार स्थल के रूप में भी इस्तेमाल किया गया। माँ शक्ति भी यहाँ स्थित थीं। किंवदंतियों के अनुसार, इस पहाड़ में एक चमत्कारी चट्टान है जो किसी गुप्त भाषा में लिखी गई थी, अगर कोई इसे पढ़ सकता है तो उसे सात दिनों तक भोजन मिल सकता है। यही कारण है कि बड़ेरी रीवा रियासत के लिए रसोई के सामान का एक प्रमुख केंद्र था।


title: अनुप्रयुक्त भूभौतिकी

text: आग्नेय शैल उस समय स्थायी रूप से चुंबकित हो जाते हैं, जब वे तत्कालीन भूचुंबकीय क्षेत्र पर निर्भर दिशा और तीव्रता में क्यूरी बिंदु से शीतलित होते हैं। शैलों का चुंबकन प्रेरण द्वारा भी होता है। जिसकी दिशा और तीव्रता मूल स्थिति और वर्तमान भूचुंबकीय क्षेत्र के अंतर पर निर्भर करती है। भूचुंबकीय क्षेत्र में परिवर्तन धीरे धीरे होता है। पर्वतन गति (orogenic movements) के कारण चट्टानों की स्थिति और प्रेरित चुंबकनों की दिशा एक हो। अवसादी शैलों की चुंबकीय प्रवृति (susceptibility) परिमाण में आग्नेय शैलों की अपेक्षा अनेक गुनी कम होती है। अत: अवसादी बेसिन क्षेत्रों की चुंबकीय असंगतियाँ सतह पर, या आग्नेय आधारों के अंदर, स्थलाकृतिक या चुंबकन प्रभावों से उत्पन्न होती है।


title: चन्द्रज्योति (सिंहासन बत्तीसी)

text: उनकी परोपकार की भावना से प्रभावित होकर वे खुद अमृत लेकर उपस्थित हुए हैं। उन्होंने जाते-जाते विक्रम को समझाया कि उनके सशरीर यज्ञ में उपस्थित होने से विश्व के अन्य भागों में अंधकार फैल जाएगा, इसलिए वे उनसे अपने यज्ञ में उपस्थित होने की प्रार्थना नहीं करें। उन्होंने विक्रम को यज्ञ अच्छी तरह सम्पन्न कराने का आशीर्वाद दिया और अन्तध्र्यान हो गए। विक्रम ख्वांग बूटी और अमृत लेकर उज्जैन आए। उन्होंने अमृत की बून्दें टपकाकर महामंत्री की बेटी को जीवित किया तथा ख्वांग बूटी जनहीत के लिए रख लिया। चारों ओर उनकी जय-जयकार होने लगी।


title: गत्‍यात्‍मक ज्‍योतिष

text: गत्यात्मक दशा पद्धति के अनुसार जन्मकुंडली में किसी भाव में किसी ग्रह की उपस्थिति महत्वपूर्ण नहीं होती, महत्वपूर्ण होती है उसकी गत्यात्मक शक्ति, जिसकी जानकारी के बिना भविष्यवाणी करने में संदेह बना रहता है। गोचर फल की गणना में भी ग्रहो की गत्यात्मक और स्थैतिक शक्ति की जानकारी आवश्यक है। इस जानकारी पश्चात् तिथियुक्त भविष्यवाणियॉ काफी आत्मविश्वास के साथ कर पाने के लिए ‘गत्यात्मक गोचर प्रणाली’ का विकास किया गया।


title: बड़ेरी

text: नंद महल का पुराना महल पूरी तरह से विलीन हो गया है। अब, देवी को नंद महल माता के नाम से सम्बोघित किया जाता है। पहाड़ अपने भव्य 'नंद महल माता मंदिर' और अपनी प्राकृतिक सुंदरता के लिए प्रसिद्ध है। मकर संक्रांति के अवसर पर स्थानीय लोगों द्वारा पहाड़ पर एक वार्षिक मेला भी आयोजित किया जाता है।


title: अनुप्रयुक्त भूभौतिकी

text: कभी-कभी अनुसंधेय अयस्क और चुंबकत्व का साहचर्य अप्रत्यक्ष होता है। प्लेसर निक्षेपों (placer depostits) की प्रणाल धाराओं में मैग्नेटाइट के साथ सोना प्राय: सांद्रित रहता है और चुंबकीय सांद्रण का ज्ञान सोने का कारण बन सकता है।


title: गत्‍यात्‍मक ज्‍योतिष

text: गत्यात्मक दशा पद्धति एवं गत्यात्मक गोचर प्रणाली के विकास के साथ ही ज्योतिष एक वस्तुपरक विज्ञान बन गया है, जिसके आधार पर सारे प्रश्नों के उत्तर हॉ या नहीं में दिए जा सकते हैं। गत्यात्मक ज्योतिष की जानकारी के पश्चात् समाज में फैली धार्मिक एवं ज्योतिषीय भ्रांतियॉ दूर की जा सकती हैं, साथ ही लोगों को अपने ग्रहों और समय से ताल-मेल बिठाते हुए उचित निर्णय लेने में सहायता मिल सकती है। आनेवाले गत्यात्मक युग में निश्चय ही गत्यात्मक ज्योतिष ज्योतिष के महत्व को सिद्ध करने में कारगर होगा, ऐसा मेरा विश्वास है और कामना भी। लेकिन सरकारी, अर्द्धसरकारी और गैरसरकारी संगठनों के ज्योतिष के प्रति उपेक्षित रवैये तथा उनसे प्राप्त हो सकनेवाली सहयोग की कमी के कारण इस लक्ष्य को प्राप्त करने में कुछ समय लगेगा, इसमें संदेह नहीं है।


title: बड़ेरी

text: बड़ेरी का किला गाँव के मध्य में कुछ ऊँचाई पर स्थित है। स्थानीय भाषा में इसे गढ़ी के नाम से जाना जाता है। इसमें चार घेराबंदी टॉवर (कोठी कहा जाता था) जिसमें से केवल एक ही शेष है। किले में तीन अलग-अलग देवताओं ( श्री काल भैरव भगवन, श्री नरसिंह देव और बघेल वंश के कुलदेवता ) को समर्पित क्रमशः तीन आंगन हैं।


title: अनुप्रयुक्त भूभौतिकी

text: पावरलाइन, वैद्युत अभिस्थापन और चुंबकीय विचरणों के दैनिक वक्र चुंबकीय मापनों में त्रुटि उत्पन्न करते है। चुंबकीय अवयवों के आकस्मिक अल्पकालिक परिवर्तन चुंबकीय तूफान कहलाते हैं, जो चुंबकीय प्रेक्षण और सर्वेक्षण की शुद्धता में बाधक होते हैं, परंतु उपयुक्त सुधारों के द्वारा त्रुटियों को निरस्त करना सदैव संभव होता है।


title: बड़ेरी

text: माता फूलमती को देवी दुर्गा के एक रूप में पूजा जाता है । देवी फूलमती बड़ेरी गांव की ग्राम देवी भी हैं ।


title: अनुप्रयुक्त भूभौतिकी

text: फील्ड यंत्रों को ऊर्घ्वाधर एवं श्रैतिज बल विचरणमापी (variometer) कहते हैं। ऊर्ध्वाधर बल चुंबकत्वमापी क्षैतिज अक्ष की एक चुंबकीय पद्धति का बना होता है, जिसमें चुंबकत्व क्षेत्र से उत्पन्न वर्तन आधूर्ण (turning moment) केंद्र से परे स्थित भार के गुरुत्व आधुर्ण से क्षतिपूरित होता है। क्षतिपूरण करनेवाले चुंबकों का उपयोग क्षेत्र की तीव्रता के अंशत: क्षतिपूरण करने में होता है, जिससे यंत्र के मापन परास का विस्तार होता है। उपयुक्त क्षतिपूरण का विकल्प निलंबित चुंबकीय तंत्र के घेरे में स्थापित हेल्महोल्ट्स (Helmholtz) कुंडली में धारा परिवर्तित कर क्षतिपूरण करना है। पार्थिक चुंबकीय क्षेत्र की क्षेतिज तीव्रता मापने के लिये इसी प्रकार का क्षैतिज बल चुंबकत्वमापी उपलब्ध है।


title: बड़ेरी

text: महेश्वर महादेव मंदिर को खोंगा के नाम से जाना जाता है। यहां शिवलिंग लाल ठाकुर साहब महेश प्रताप सिंह द्वारा स्थापित किया गया था। उनके नाम पर इसका नाम महेश्वर महादेव है। यह लगभग 200 साल पुराना है। यह एक झरना के बगल में स्थित है, नदी के किनारे पर प्राकृतिक सुंदरता से घिरा हुआ है। यह माना जाता है कि भारी बारिश के दौरान, शिवलिंग पर रखा गया सिक्का नदी के भारी प्रवाह से कभी नहीं हिल सकता है। हर साल वसंत पंचमी के अवसर पर आसपास के गांवों के लोगों द्वारा एक मेला आयोजित किया जाता है।


title: अनुप्रयुक्त भूभौतिकी

text: वायुवाहित चुंबकत्वमापी का क्षेत्र सूक्ष्मग्राही तत्व धातु, या अन्य उच्च चुंबकशीलता (permeability) वाले पदार्थ, का छड़ जैसा समुच्चय होता है, जिसपर उपयुक्त कुंडली लिपटी होती है और यह परस्पर लंब जिंबलों (gimbals) पर चढ़ा होता है। सर्वो यंत्र क्रिया विधि (servo mechanism) धातु अक्ष को पूर्ण चुंबकीय तीव्रता की दिशा में स्वत: अनुरक्षित करती है। संपूर्ण तीव्रता के विचरण एक कागज के गोले पर अंकित होते हैं, जो एक समान समय दर से अंकनकारी कलम के साथ आगे बढ़ता है। शोरन (Shoran), या स्थान निर्धारण की किसी रेडियो युक्ति, से खड़ी निचाई की धरती का फोटोग्राफ लेकर संगत स्थिति की सूचनाएँ प्राप्त करते हैं। चुंबकीय और स्थलीय आँकड़ों में सहायक साधनों द्वारा समन्वय स्थापित किया जाता है। नियोजित दूरी के अंतर और निश्चित बैरोमीटरी ऊँचाई पर समांतर रेखाओं पर सर्वेक्षण विमान उड़ता है। वायु चुंबकीय (aeromagnetic) सर्वेक्षण द्वारा बड़े क्षेत्रों में कम लागत पर सर्वेक्षण किया जा सकता है।


title: अनुप्रयुक्त भूभौतिकी

text: हाल ही में एक नवीन चुंबकत्वमापी का आविष्कार हुआ है, जिसका नाम प्रौटॉन अयन चुंबकत्वमापी (proton precession magnetometer) है। मापनीय क्षेत्र की अपेक्षा बड़े और अनुप्रस्थ क्षेत्र के प्रयोग से मापन का आरंभ होता है। इस क्षेत्र को सहसा हटा लेने पर प्रोटॉन धूर्ण चुंबक नए वितरणों में अयन (precession) करते हैं, जो मापन किए जा रहे क्षेत्र का अभिलक्षक होता है। अयन आवृति इस क्षेत्र की तीव्रता का रैखिक फलन (linear function) होती है। अयन क्षणिक घटना होती है, अत: यह मापन एक या दो सेकंड के भीतर हो जाना चाहिए। आवृत्ति निर्धारण के लिये इलेक्ट्रॉनिकी गिअर का उपयोग किया जाता है। इस उपकरण का सबसे बड़ा लाभ मापन की परिशुद्धता है।


title: अनुप्रयुक्त भूभौतिकी

text: सिद्धांत रूप से चुंबकीय आँकड़ों का परिकलन गुरुत्व आँकड़ों के परिकलन के समान है। अंतर इतना ही है कि चुंबकीय पिंड में दो विपरीत ध्रुव और अवशिष्ट चुंबकन होते हैं, जिनके कारण चुंबकीय असंगति स्रोत के आयामों से सदैव सीधी सहचरित नहीं होती।


title: अनुप्रयुक्त भूभौतिकी

text: यह धात्विक खनिजों के अन्वेषण में उपयोगी है। कुछ खनिज निक्षेप अपने निकटतम पर्यावरण में स्वत: प्रवर्तित भूधाराएँ उत्पन्न करते हैं, जिनके अनुवर्ती वैद्युत विभवों को स्वविभव कहते हैं। किसी क्षेत्र की समविभव रेखाओं के नकशे बनाकर, स्वविभव के स्रोत को प्राय: ज्ञात कर सकते हैं। विस्तृत क्षेत्रों को प्रभावित करनेवाली स्थल मंडलीय (telluric) धाराएँ भी होती हैं, जिन्हे वायुमंडल के धारापरिसंचरणों से संबंद्ध माना जाता है। यें वायु मंडलीय धाराएँ प्राकृतिक वैद्युत विभवों के स्थानीय विवरण में भी योगदान करती है।


title: अनुप्रयुक्त भूभौतिकी

text: सर्वाधिक उपयोग में आनेवाली विधियाँ चालन (conduction), या प्रेरण (induction) द्वारा पृथ्वी में कृत्रिम धाराएँ उत्पन्न करती हैं। प्रयुक्त उपस्कर से धरती में पर्याप्त वैद्युत या विद्युच्चंुबकीय विक्षोभ उत्पन्न होता हैं। धारा के प्रवेश की गहराई उपकरण की स्थिति की ज्यामिति, प्रयुक्त आवृति और पृष्ठ से नीचे की ओर की चालकता पर निर्भर करती है। एक ही उपकरण व्यवस्था द्वारा अनेक आवृत्तियों पर मापन किए जाते हैं।


title: अनुप्रयुक्त भूभौतिकी

text: खनन उद्योग में मुख्यत: विद्युच्चुंबकीय विधियों का प्रयोग किया जाता है। इनमें एक पारेषण कुंडली, जिसे उपयुक्त आवृत्ति पर उत्तेजित किया जाता है और एक ग्राही कुंडली होती है, जो विद्युच्चुंबकीय क्षेत्रों के एक या अधिक अवयवों को कई प्रेक्षण बिंदओं पर मापती है। ग्राही कुंडली प्राय: इस प्रकार अभिविन्यस्त होती है कि पारेषक के साथ उसका सीधा युग्मन न्यूनतम हो और तब अवशिष्ट प्रभाव पृथ्वी में प्रेरित धाराओं के कारण होते हों। चालकता असंगतियाँ अयस्क पिंडों की उपस्थिति का पता देती है।


title: अनुप्रयुक्त भूभौतिकी

text: वैद्युत विधियाँ वायुवाहित हो गई हैं। पारेषक और ग्राही कुंडलियाँ एवं सभी सहचरित गिअर ऐसे वायुयानों में ले जाए जाते हैं, जो सामान्यतया धरती के निकट ही उड़ते हैं।


title: अनुप्रयुक्त भूभौतिकी

text: भौम जल के अन्वेषण में वैद्युत विधियों का सफल उपयोग हुआ है। कूप अभिलेखी प्रक्रियाओं के रूप में तेल अन्वेषण में इनका अतिशय अपयोग है। गड़ी हुई पाइप लाइनों की स्थिति एवं देश के भीतरी भागों में बिछी हुई सुरंगों का पता लगाने और अन्य सैनिक परिचालनों में इनका उपयोग होता है।


title: अनुप्रयुक्त भूभौतिकी

text: इस विधि में विस्फोट द्वारा पृथ्वी में तरंगें उत्पन्न कर, उनकी पहचान भूफोनों (geophones, ट्रांसड्यूसरों या भूकंपमापियों) से करते हैं, जो उन्हें विद्युत स्पंदों में बदलकर एक दोलनलेखी (oscillograph) के एकसमान गतिवाले फीते पर अभिलिखित करते हैं। तरंग प्रारंभ या विस्फोट क्षण को तार या रेडियो संकेत द्वारा अभिलेखक गिअर को पारेषित करते हैं। हर भूफोन में एक फीते पर हो रहा अनुरेखण (tracing), उन तरंगों और तरंगमालाओं का शून्यकाल प्रदर्शित करता है, जो तरंग के प्रकार और पथ पर निर्भर काल में भूफोन तक पहुँचते रहते हैं। कई भूफोनों को त्रिकोणादि किसी समाकृति में व्यवस्थित कर तरंगमालाओं का उनके प्रकार और पथ से साहचर्य सरल किया जा सकता है। भूफोन मुख्यत: भूगति के ऊर्घ्वाधर घटक की अनुक्रिया करते हैं। तरंगमालाओं को अभिलेखों पर परावर्तित, अपवर्तित अनुदैर्ध्य तरंगों और अनुदैर्ध्य एवं अनुप्रस्थ दोनों घटकों से निर्मित अंतरापृष्ठ (interface) तरंगों के रूप में पहचाना जा सकता है। अंतरापृष्ठ तरंगों में पृष्ठतरंग भी सम्मिलित हैं।


title: अनुप्रयुक्त भूभौतिकी

text: विस्फोटबिंदु से भूकंपमापी तक किसी तरंगमाला का यात्राकाल सेकंड के हजारवें भाग तक परिशुद्ध रूप में अभिलेखों से निर्धारित किया जा सकता है। सामान्य सिद्धांत और ज्यामिति के उपयोग से डाल, पृष्ठीय असातत्य आदि की पहचान की जा सकती है। भूकंपी विधि को सामान्यत: दो वर्गों में विभाजित करते हैं:


title: अनुप्रयुक्त भूभौतिकी

text: अपवर्तन प्रविधियाँ - अपवर्तन विधि में एक विस्फोटबिंदु और छह या अधिक भूफोन एक सरल रेखा में समान अंतर पर रखे जाते हैं। विस्फोट को फायर कर अभिलिखित कर लिया जाता है। प्रत्येक अनुरेखण, विस्फोटबिंदु से भूफोन तक सर्वप्रथम आनेवाली तरंग के यात्राकाल को बताता है। ग्राफ पर समय की दूरी अंकित की जाती है।


title: अनुप्रयुक्त भूभौतिकी

text: अपवर्तन विस्फोट पर्याप्त गहराई में उच्च वेग स्तरों के लिये प्रभावकारी हैं। भूकंपमापी रैखिक व्यूह (linear array) के साथ साथ वृत्ताकार, या पंखे जैसे, व्यूह भी काम में आता है। पंख विस्फोट से लवण गुंबदों की खोज हुई है, क्योकि लवण गुंबद में तरंगवेग गुंबद को घेरनेवाले अवसादों की अपेक्षा अधिक होता है।


title: अनुप्रयुक्त भूभौतिकी

text: परावर्तन प्रविधि - यह मुख्यत: प्रतिध्वनि से गहराई का पापन (echo sounding) है। प्रत्येक असातत्य पर जब प्रत्यास्थता, धनत्व या दोनों के परिवर्तन के परिणामस्वरूप वेग में परिवर्तन होता है, तब ऊर्जा परावर्तित होती है। विस्फोटबिंदु के समीप ही 1,000 से 2,000 फुट की दूरी पर भूकंपमापी रखा जाता है। भूकंपमापी और विस्फोट बिंदु के बीच दूरी के बढ़ने के साथ नीचे पररावर्तन पृष्ठ तक तरंग के जाने और वहाँ से प्रतिध्वनि के रूप में लौटने का संपूर्ण समय अंतराल बढ़ता है। परावर्तन अभिलेखों से परावर्तन क्षितिज की गहराई और प्रवणता ज्ञात होती है। प्रेक्षित समय को दूरी में परिवर्तित करने के लिये वेग ज्ञात होना चाहिए ओर विभिन्न परावर्तन के स्तरों में वेग का आकलन करने में अनुभव काफी सहायक होता है।


title: अनुप्रयुक्त भूभौतिकी

text: इस विधि का आधार है किसी गड़ी हुई प्राकृतिक संपानिक्षेप की पृष्ठमृदा और जलपर्यावरण में निक्षेप से व्युत्पन्न (derived) रसायनिक यैगिक। अनेक प्राकृतिक प्रक्रम हैं - रंध्र या विदर के द्वारा निस्यंदन (seepage), भौम जल की सतह में घट बढ़ और विसरण। स्त्रोत के निकट की संकेद्रण उच्चतम होना चाहिए। पट्रोलियम के अन्वेषण में मृदा और गैसें का रासायनिक विश्लेषण सहायक रहा है। धात्विक तत्वों, या इन तत्वर्गों की उपस्थिति परिपार्श्व के जल, मृदा और वनस्पति तक में 1/10 लाख सांद्रण में रहने पर भी पहचानी जा सकती है।


title: अनुप्रयुक्त भूभौतिकी

text: रेडियोऐक्टिव विधियाँ - इन विधियों में यूरेनियम, थोरियम जैसे रेडियोऐक्टिव तत्वों के रेडियोएक्टिव विकिरण और उनके विघटन उत्पादों को पहचाना जाता है। क्षेत्र में भूमि पर प्राय: गाइगेर (Geiger) गणित्र या प्रस्फुर (Scintillation) गणित्र का उपयोग किया जाता है। इनका उपयोग खोदे हुए छेदों और निचाई पर उड़ने वाले वायुयानों में किया जा सकता है। इन विधियों का अधिकतर उपयोग यूरेनियम अयस्क की खोज में किया जाता है।


title: अनुप्रयुक्त भूभौतिकी

text: रेडियो ऐक्टिव पदार्थों के अल्फा, बीटा और गामा विकिरणों में से केवल गामा विकिरणों की पहचान हो पाती है, क्योंकि अल्फा और बीटा विकिरणणों की वेधन क्षमता अत्यल्प होने के कारण ये चंद फुट मोटे मृदा आवरण में अवशोषित हो जाते हैं और हवा में शीघ्र क्षीण हो जाते हैं।


title: अनुप्रयुक्त भूभौतिकी

text: कूपों में रेडियोएक्टिवता की माप से तैल बालू या रचना सीमाओं का संकेत प्राप्त होता है, जिनसे भ्रंश, रेडियोऐक्टिव अयस्क और रेडियोऐक्टिव स्त्रोतों की स्थिति निर्धारित की जाती है। सतह पर रेडियोएक्टिव मापनों से रेडियोऐक्टिव खनिज, अयस्क, तेल और भूमिगत बनावट का स्थान निर्धारण करने में सहायता मिलती है।


title: अनुप्रयुक्त भूभौतिकी

text: भूभौतिक कूप परीक्षण भौतिक शैल के गुणों के निर्धारण पर आधारित है। इसका उद्देश्य कूपों का समन्वयन और व्यापारिक खनिज (तेल, गैस और कोयला) की पहचान है।


title: अनुप्रयुक्त भूभौतिकी

text: वैद्युत अभिलेखन विधि - इस विधि का उपयोग सर्वाधिक होता है। सामान्यत: प्रतिरोधकता और स्वत: प्रवर्तित विभव मापा जाता है। ये दोनों वैद्युतलक्षण रचनाओं के अश्मविज्ञान (lithology) के अनुसार काफी परिवर्तनशील हैं। दो शक्ति विद्युदग्रों के द्वारा धारा भेजी जाती है इन विद्युदग्रों के बीच का विभवांतर बिद्ध छिद्र में एक उर्ध्वाधर रेखा में मापा जाता है। उच्च प्रतिरोधकता का तात्पर्य अपेक्षाकृत अल्प चालक तरल से भरी अरंध्री संरचना, या अचालक तरल या गैस से भरी सरंध्री सरंचना है। निम्नप्रतिरोधकता का अर्थ चालक तरल से भरी सरंध्र रचना है। उच्च स्वत: विभव से परागम्य रचना का संकेत प्राप्त होता है। प्रतिरोधकता और स्वत: विभव अभिलेखन के संयोग से कभी कभी अनोखे परिणाम प्राप्त होते हैं।


title: अनुप्रयुक्त भूभौतिकी

text: ऊष्मीय अभिलेखन - भूऊष्मीय प्रवणता (geothermal gradient) रचना की चालकता पर निर्भर करती है। अत: रचना के अभिलेखन में कूपों की विभिन्न गहराइयों पर सापेक्ष ताप प्रवणताओं के मापन का उपयोग किया जाता है। इससे छादन (casing) के पीछे सीमेंट की ऊचाई, कुछ रचनाओं की स्थिति और गैस एवं पानी के बालू के स्थान का पता चलता है विद्ध छिद्रों में प्रवेश करने पर, दाब के घटने के फलस्वरूप गैस ठंडी होती है और ऊष्मीय अभिलेखन में तीव्र न्यूनता उत्पन्न करती है।


title: अनुप्रयुक्त भूभौतिकी

text: रेडियोऐक्टिव अभिलेखन - इसका उपयोग छादित एवं अछादित दोनों प्रकार के कूपों में होता है, क्योंकि इससे कुछ अनोखी सूचनएँ प्राप्त हो सकती हैं। गामा किरण अभिलेखन से उन अवसादों की प्राकृतिक रेडियोऐक्टिवता का अभिलेखन उस गामा किरण सक्रियता का अभिलेख प्रदान करता है, जो छिद्र में उतारे हुए स्त्रोत से उत्सर्जित न्यूट्रानों द्वारा रचनाओं में कृत्रिम रूप से उत्पन्न होती हैं। इसका सर्वाधिक महत्व इस तथ्य में निहित है कि न्यूट्रॉनों के साथ किरणन (irradiation) की अवधि में शैल पदार्थ का गामा किरण उत्पादन शैलों के हाइड्रोजनांश से घनिष्ठ रूप से संबद्ध है। इसलिये न्यूट्रॉन अभिलेख की न्यूनता से तेल या पानी संस्तर की पहचान की जा सकती है। इधर हाल ही में कुछ अन्य केंद्रकीय (nuclear) अभिलेखन प्रविधियों, जैसे घनत्व, क्लोरीन, स्पेक्ट्रमी गामा, बंदी (captive) गामा, द्वारा प्रेरित (gated induced) गामा, सक्रियकरण (activation) ट्रेसर (tracer) और केंद्रकीय चुंबकत्व अभिलेखन का विकास हुआ है।


title: अनुप्रयुक्त भूभौतिकी

text: विस्फोट सतह पर होता है और संसूचक (detectors) छिद्र में या इसके विपरीत संसूचक सतह पर रहता है और विस्फोट छिद्र होता है। इस विधि का अनुपयोग उन क्षेत्रों तक सीमित हैं जहाँ कुएँ के चारों ओर वेगवितरण पूर्णतया एकसमान है।


title: अनुप्रयुक्त भूभौतिकी

text: विविध अभिलेखन प्रविधियाँ - इसके अंतर्गत चुंबकीय विधियाँ है, जिनमें कुओं से प्राप्त क्रोड़ों का प्रयोगशाला में परक्षण और कैलीपर अभिलेखन जिसके उपयोग से विद्ध छिद्र के परिवर्ती व्यास का मापन होता है और फलत: रचनाओं के शैल विज्ञान और नति मापनों के संबंध में कुछ सूत्र मिलते हैं, सम्मिलित हैं। अभिलेखन विधियाँ बड़ी ही सशक्त हैं।


title: दक्षिण अण्डमान द्वीप

text: दक्षिण अण्डमान द्वीप भारत के अण्डमान व निकोबार द्वीपसमूह के अण्डमान द्वीपसमूह भाग के बृहत अण्डमान उपभाग का एक द्वीप है। द्वीप पर अण्डमान क्रियोल हिन्दी बोली जाती है। पोर्ट ब्लेयर द्वीप का सबसे बड़ा नगर है और अण्डमान व निकोबार द्वीपसमूह की राजधानी भी है।


title: वैष्णव मंदिर, बीकानेर

text: वैष्णव मंदिर राजस्थान के शहर बीकानेर में लक्ष्मीनारायण जी का मंदिर प्रमुख गिना जाता है। इस मंदिर का निर्माण राव लूणकर्ण ने करवाया था। इसके अतिरिक्त बल्लभ मतानुयायियों के रतन बिहारी और रसिक शिरोमणि के मंदिर भी उल्लेखनीय हैं। इनके चारों ओर अब सुंदर बगीचे हैं। रत्न-बिहारी का मंदिर राजा रत्नसिंह के समय में बना था। धूनीनाथ का मंदिर इसी नाम के योगी ने १८०८ ई० में बनवाया था, जो नगर के पूर्वी द्वार के पास स्थित है। इसमें ब्रह्मा, विष्णु, महेश, सूर्य और गणेश की मूर्तियां स्थापित हैं। नगर से एक मील दक्षिण-पूर्व में एक टीले पर नागणेची का मंदिर बना है। अपनी मृत्यु से पूर्व ही महिषासुर मर्दिनी का यह अट्टारह भुजावाली मूर्ति राव बीका ने जोधपुर से यहां लाकर स्थापित की थी।


title: रुडॉल्फ क्लासिअस

text: रुडॉल्फ क्लासिअस (Rudolf Julius Emanuel Clausius ; 2 जनवरी 1822 – 24 अगस्त 1888) जर्मन भौतिकशास्त्री और गणितज्ञ था। वह ऊष्मागतिकी के संस्थापकों में से एक है। १८६५ ई में उसने एन्ट्रॉपी की संकल्पना को जन्म दिया। भाप के इंजन के सिद्धान्त तथा एंट्रॉपी की व्याख्या का श्रेय इन्ही को जाता है ।


title: कारगिल हवाई अड्डा

text: कारगिल हवाई अड्डा (Kargil Airport) (کارگل کے ہوائی) कारगिल में एक हवाई अड्डा है जो सन २००३ में बना है। यह हवाई अड्डा कारगिल से ६ कि॰मी॰ और श्रीनगर से २१० कि॰मी॰ दूर है। यह जम्मू और कश्मीर में 4 प्रमुख हवाई अड्डों में से एक है।


title: सेडोन पार्क

text: सेडॉन पार्क न्यूजीलैंड के हैमिल्टन में एक क्रिकेट मैदान है। यह देश का चौथा सबसे बड़ा क्रिकेट ग्राउंड है, और दर्शकों के लिए पिकनिक के माहौल को दर्शाने के लिए "गाँव ग्रीन" सेटिंग के लिए प्रसिद्ध है।


title: १६ अक्टूबर

text: 16 अक्टूबर ग्रेगोरी कैलंडर के अनुसार वर्ष का 289वॉ (लीप वर्ष मे 290 वॉ) दिन है। साल मे अभी और 76 दिन बाकी है।


title: शेरोन स्टोन

text: शेरोन य्वोन स्टोन (जन्म - 10 मार्च 1958) एक अमेरिकी अभिनेत्री, फिल्म निर्माता और पूर्व फैशन मॉडल है। एक कामुक रोमांचक फिल्म, "बेसिक इंस्टिंक्ट" में अपने प्रदर्शन के लिए उसने पहली बार अंतर्राष्ट्रीय मान्यता प्राप्त की। "कैसिनो" में अपनी भूमिका के लिए उसने अकेडमी अवॉर्ड फॉर बेस्ट ऐक्ट्रेस (सर्वश्रेष्ठ अभिनेत्री के लिए अकादमी अवार्ड) का नामांकन और गोल्डेन ग्लोब अवार्ड फॉर बेस्ट ऐक्ट्रेस इन ए मोशन पिक्चर ड्रामा (एक मोशन पिक्चर नाटक में सर्वश्रेष्ठ अभिनेत्री के लिए गोल्डन ग्लोब अवॉर्ड) प्राप्त किया।


title: शेरोन स्टोन

text: स्टोन का जन्म पेनसिल्वानिया के मीडविले में हुआ था। वह, डोरोथी (née लॉसन), एक एकाउंटेंट और गृहिणी, तथा जोसेफ स्टोन, एक उपकरण और ठप्पा निर्माता, के चार बच्चों में से दूसरी, बेटी है। एडिंबोरो यूनिवर्सिटि ऑफ़ पेनसिल्वानिया के साथ एक त्वरित अध्ययन कार्यक्रम के प्रारंभ में स्नातक करके, स्टोन ने 1975 में पेनसिल्वानिया के सेजरटाउन स्थित सेजरटाउन हाई स्कूल से स्नातक की उपाधि प्राप्त की. हाई स्कूल से स्नातक की उपाधि प्राप्त करने के बाद, उसने कुछ समय तक एडिंबोरो में अध्ययन किया।


title: शेरोन स्टोन

text: स्टोन ने मीडविले में मिस क्रॉफोर्ड काउंटी का ख़िताब जीता. प्रतियोगिता के न्यायधीशों में से एक ने कहा कि उसे स्कूल छोड़ देना चाहिए और एक फैशन मॉडल बनने के लिए न्यूयॉर्क शहर चले जाना चाहिए. जब उसकी मां ने यह सुना तो वह सहमत हो गई और 1977 में स्टोन अपनी चाची के साथ न्यू जर्सी जाने के लिए मीडविले से रवाना हो गई। न्यू जर्सी पहुंचने के चार दिनों के भीतर ही न्यूयॉर्क की फोर्ड मॉडलिंग एजेंसी (Ford Modeling Agency) ने उसे हस्ताक्षरित कर लिया। फोर्ड के साथ साइन करने के बाद स्टोन ने कुछ वर्ष मॉडलिंग में बिताया और बर्गर किंग (Burger King), क्लेयरल (Clairol) और मेबेलिन (मईbelline) के टीवी विज्ञापनों में अभिनय किया।


title: शेरोन स्टोन

text: यूरोप में रहने के दौरान, उसने मॉडलिंग छोड़कर एक अभिनेत्री बनने का निश्चय किया। उसने बाद में बताया कि "इसलिए मैंने अपना बैग पैक किया और न्यूयॉर्क वापस लौटकर वूडी ऐलेन की एक मूवी में एक अतिरिक्त कलाकार बनने के लिए कतार में खड़ी हो गई" स्वर-परीक्षण के दौरान उसकी मुलाक़ात मिशेल फीफर से हुई जिसने उसे पहचान लिया क्योंकि उसने प्रतियोगिता में स्पर्धा की थी और दोनों सहेली बन गईं. स्टोन ने ऐलेन के "स्टारडस्ट मेमोरीज़" (1980) में एक छोटी लेकिन यादगार भूमिका निभाई और एक वर्ष बाद हॉरर मूवी, "डेडली ब्लेसिंग" (1981) में उसने एक बोलती भूमिका निभाई. जब फ्रांसीसी निर्देशक, क्लॉड लेलॉच ने "स्टारडस्ट मेमोरीज़" में स्टोन को देखा तो वह इतना प्रभावित हुआ कि उसने उसे जेम्स कान अभिनीत "लेस उंस एट लेस ऑट्रेस (Les Uns et Les Autres)" (1982) में कास्ट कर लिया। वह परदे पर सिर्फ दो मिनट के लिए थी और क्रेडिट्स में नहीं दिखाई दी.


title: शेरोन स्टोन

text: उसने अपनी अगली भूमिका रयान ओ'नील, शेली लॉन्ग और एक युवा ड्रियू बेरीमोर अभिनीत "इरिकॉन्सिलेबल डिफरेंसेस" (1984) में निभाई. स्टोन एक तारिका की भूमिका निभाती है जो एक सफल निर्देशक और उसकी पटकथा-लेखिका पत्नी की शादी को तोड़ देती है। यह कहानी, निर्देशक पीटर बोग्डानोविच, उसकी सेट डिजाइनर पत्नी पॉली प्लैट और सिबिल शेफर्ड के वास्तविक जीवन के अनुभव पर आधारित थी। सिबिल शेफर्ड ने एक युवा अभिनेत्री के रूप में बोग्डानोविच के "द लास्ट पिक्चर शो" (1971) में अभिनय किया था


title: शेरोन स्टोन

text: जिसमें स्टोन की सास क्लोरिस लीचमैन ने सह-अभिनय किया था और उसे अकेडमी अवार्ड फॉर बेस्ट सपोर्टिंग ऐक्ट्रेस (सर्वश्रेष्ठ सहायक अभिनेत्री के लिए अकादमी अवार्ड) जीतने में मदद भी की थी। स्टोन का अभिनय उस समय उभर कर सामने आया जब "गोन विथ द विंड" के रीमेक के एक म्यूज़िकल पिच (संगीत संबंधी अंतराल) में उसने कोकीन की आदि हो चुकी एक पात्र, स्कारलेट ओ'हारा की भूमिका निभाई.


title: शेरोन स्टोन

text: 1980 के दशक के बाकी के वर्षों में उसने "ऐक्शन जैक्सन" (1988), "किंग सोलोमन्'स माइंस" (1985) और "ऐलन क्वाटरमेन ऐंड द लॉस्ट सिटि ऑफ़ गोल्ड" (1987) में अभिनय किया। "ऐलन क्वाटरमेन ऐंड द लॉस्ट सिटि ऑफ़ गोल्ड" में उसके प्रदर्शन के लिए उसे रेज़ी अवार्ड फॉर वर्स्ट ऐक्ट्रेस (सबसे बुरी अभिनेत्री के लिए रेज़ी अवॉर्ड) के लिए नामांकित किया गया। उसने "अबव द लॉ" (1988) में स्टीवन सीगल अभिनीत पात्र की पत्नी की भूमिका भी निभाई. उसने "इकोज़ ऑफ़ द माइंड" शीर्षक वाले "मैग्नम, P.I." के दो भागों वाले एपिसोड में अभिनय किया जिसमें उसने एक जैसी दिखने वाली जुड़वां लड़कियों की भूमिका निभाई जिसमें से एक लड़की, टॉम सेलेक अभिनीत पात्र की माशूका थी।


title: शेरोन स्टोन

text: 1988 में ही, "वॉर ऐंड रिमेम्ब्रेंस" नामक एक छोटी श्रृंखला के फिल्मांकन के लिए स्टोन ने जेनिस हेनरी की भूमिका का कार्यभार संभाल लिया।


title: शेरोन स्टोन

text: अर्नोल्ड श्वार्ज़नेगर के साथ "टोटल रिकॉल" में उसकी उपस्थिति या अभिनय ने स्टोन की कैरियर को एक झटका दिया. मूवी के रिलीज़ के साथ सामंजस्य स्थापित करने के उद्देश्य से उसने "प्लेबॉय" के लिए नग्न मुद्रा प्रस्तुत की जिसमें उसने मूवी के लिए विकसित किए गए मांसपेशियों का भी प्रदर्शन किया (वह वज़न उठाती थी और ताई क्वोन डू सीखती थी). 1999 में, उसे "प्लेबॉय" द्वारा सदी की 25 सबसे कामुक सितारों में श्रेणीत किया गया।


title: शेरोन स्टोन

text: जिस भूमिका ने उसे एक स्टार बना दिया, वह "बेसिक इंस्टिंक्ट" (1992) के कैथरीन ट्रामेल, एक प्रतिभाशाली और उभयलिंगी सीरियल किलर की भूमिका थी। स्टोन को प्रतीक्षा करनी पड़ी थी और वास्तव में ट्रामेल की भूमिका निभाने के प्रस्ताव को ठुकरा दिया था (इस भूमिका को 13 अन्य अभिनेत्रियों के समक्ष प्रस्तावित किया गया था और स्टोन को प्रस्तावित करने से पहले 150 औरतों पर विचार किया गया था). उस समय की कई सुप्रसिद्ध अभिनेत्रियों, जैसे गीना डेविस, मिशेल फीफर, मेग रयान, मेलानी ग्रिफीथ, केली लिंच, जेनीफर जेसन लीघ और जूलिया रॉबर्ट्स द्वारा इस भूमिका को ठुकराने की सबसे बड़ी वजह यही थी कि इसमें नग्नता का प्रदर्शन आवश्यक था। इस मूवी के सबसे कुख्यात दृश्य में, ट्रामेल से पुलिस द्वारा पूछताछ की जा रही है और वह अपने पैरों को इस प्रकार समेटती और फैलाती है जिससे यह पता चल सके कि उसने कोई अंडरवियर नहीं पहना है। स्टोन के अनुसार, फिल्म की स्क्रीनिंग के दौरान लेग-क्रॉसिंग दृश्य में अपनी खुद की योनिमुख को देखकर, उसने प्रोजेक्शन बूथ (प्रक्षेपण कुटी) में जाकर निर्देशक पॉल वर्होएवन को थप्पड़ मार दिया.


title: शेरोन स्टोन

text: स्टोन का दावा था कि यद्यपि वह बिना जांघिया के फ्लैशिंग दृश्य फिल्माने से सहमत थी और यद्यपि उसने और वर्होएवन ने निर्माण के आरंभ में ही इस दृश्य पर विचार-विमर्श किया था लेकिन वह इस बात से अनजान थी कि यह कुप्रसिद्ध दृश्य इतना स्पष्ट होगा. उसने कहा, "मुझे मालूम था कि हमलोग यह लेग-क्रॉसिंग दृश्य करने जा रहे थे और मुझे यह भी मालूम था कि हमलोग इस अवधारणा का संकेत देने जा रहे थे कि मैं नंगी थी लेकिन मुझे नहीं लगता था कि आपलोग दृश्य में मेरी योनि देखेंगे. बाद में जब मैंने इस दृश्य को स्क्रीनिंग के दौरान देखा तो मैं चौंक गई। मुझे लगता है कि अजनबियों से भरे एक कक्ष में यह सब देखना इतना अपमानजनक और चौंकाने वाला था कि मैंने बूथ में जाकर उसे थप्पड़ मारा और वहां से चली गई।"


title: शेरोन स्टोन

text: इसके बावजूद, एक प्रारंभिक साक्षात्कार में उसका दावा था कि अजनबियों के साथ पहली बार इस फिल्म को देखने में "बड़ा मजा आया था". वर्होएवन ने इस चालबाजी के सभी दावों का खंडन किया है और उसका कहना है कि "मैं जितना उससे स्नेह करता हूं, उतना ही उससे नफरत भी करता हूं, खासकर के उस झूठ के बाद, जो झूठ उसने अपने पैरों के बीच से लिए गए शॉट के बारे में प्रेस को बताया था जो कि एक सफ़ेद झूठ था". बाद में इस अभिनेत्री का दोस्त बनने वाले कथानक-लेखक जो एस्ज़टरहस का भी यही दावा था कि वह उसके संस्मरण, "हॉलीवुड ऐनिमल" में अंतर्निहित नग्नता के इस स्तर से पूरी तरह वाकिफ थी।


title: शेरोन स्टोन

text: इस फिल्म के बाद, "पीपुल" द्वारा उसे विश्व की 50 सबसे खूबसूरत लोगों में से एक के रूप में सूचीबद्ध किया गया।


title: शेरोन स्टोन

text: 1992 में, फोटोग्राफर (छायाकार) जॉर्ज हरेल ने स्टोन, शेरिलीन फेन, जुलियन सैंड्स, रक़ेल वेल्च, एरिक रॉबर्ट्स और शॉन पेन की कई तस्वीरें खींची. इन चित्रों में उसने 1930 के दशक की अपनी शैली का पुनर्निर्माण किया जिसमें कलाकारों को उस समय की वेशभूषा, केश-विन्यास और श्रृंगार से सुसज्जित दिखाया गया था।


title: शेरोन स्टोन

text: नवंबर 1995 में, 6925 हॉलीवुड बूलवार्ड स्थित हॉलीवुड वॉक ऑफ़ फेम में स्टोन को एक स्टार प्राप्त हुआ। उसी वर्ष, "एम्पायर" ने उसे फिल्म के इतिहास के 100 सबसे कामुक सितारों में से एक के रूप में चुना. अक्टूबर 1997 में, "एम्पायर" द्वारा उसे सर्वकालीन शीर्ष 100 मूवी स्टारों में श्रेणीत किया गया।


title: शेरोन स्टोन

text: 1995 में, मार्टिन स्कोर्सेसे के "कैसिनो" में रॉबर्ट डि नीरो के विपरीत "जिंजर" की भूमिका के लिए उसे नाटकीय मोशन पिक्चर के सर्वश्रेष्ठ अभिनेत्री का गोल्डेन ग्लोब अवार्ड प्राप्त हुआ। उसने इस भूमिका में सर्वश्रेष्ठ अभिनेत्री के लिए अकेडमी अवार्ड का एक नामांकन भी अर्जित किया।


title: शेरोन स्टोन

text: सन् 2001 में, स्टोन को जर्मन फिल्म निर्देशक लेनी रिएफ़ेन्स्ताह्ल के एक बायोपिक में शामिल कर लिया गया। भावी निर्देशक पॉल वर्होएवन और खुद रिएफ़ेन्स्ताह्ल ने फिल्म में रिएफ़ेन्स्ताह्ल की भूमिका निभाने के लिए स्टोन की तरफ़दारी की. वर्होएवन के अनुसार, उसने स्टोन के साथ इस परियोजना पर विचार-विमर्श किया और वह बहुत इच्छुक थी। इसके बाद, वर्होएवन ने इस परियोजना को छोड़ दिया क्योंकि वह निर्माताओं की क्षमता से अधिक महंगे कथानक-लेखक को किराए पर रखना चाहता था।


title: शेरोन स्टोन

text: 2001 के अंतिम समय में सबारैक्नॉइड हेमरेज (उप-जालतानिका रक्तप्रवाह) से ग्रस्त होने के कारण स्टोन को अस्पताल में भर्ती किया गया जिसकी पहचान अति सामान्य विकृत ऐन्युरिज़म (धमनीविस्फार) की अपेक्षा एक वर्टिब्रल आर्टरी डिसेक्शन (कशेरुका धमनी विच्छेदन) के रूप में की गई और इसका इलाज़ एक एंडोवैस्क्युलर कॉएल एम्बोलाइज़ेशन (अंतःसंवहनी कुंडली रक्त-स्रोत-रोधन) की सहायता से किया गया।


title: शेरोन स्टोन

text: स्टोन ने 2001 की HBO मूवी, "इफ दीज़ वॉल्स कुड टॉक 2" में अभिनेत्री एलेन डेजेनर्स के विपरीत भूमिका में अभिनय किया जिसमें उसने परिवार बसाने की कोशिश कर रही एक लेस्बियन (समलिंगकामुक स्त्री) की भूमिका निभाई थी। 2003 में, उसने "द प्रैक्टिस" के आठवें सीज़न के तीन एपिसोडों में अभिनय किया। उसके प्रदर्शन के लिए, उसे ड्रामा श्रृंखला में उत्कृष्ट अतिथि अभिनेत्री का एक एमी अवार्ड प्राप्त हुआ।


title: शेरोन स्टोन

text: "कैटवूमन" नामक फिल्म में भूमिका के साथ स्टोन ने मेनस्ट्रीम (मुख्यधारा) में वापसी करने की कोशिश की लेकिन आलोचना और वाणिज्य की दृष्टि से यह एक असफल फिल्म साबित हुई.


title: शेरोन स्टोन

text: मुकदमेबाजी के वर्षों बाद, "" को 31 मार्च 2006 को रिलीज़ किया गया। फिल्म के रिलीज़ में काफी विलंब होने का एक कारण कथित तौर पर मूवी में नग्नता वाले दृश्यों को लेकर स्टोन का फिल्म-निमाताओं के साथ मतभेद का होना था; वह ज्यादा चाहती थी, जबकि वे लोग कम चाहते थे। U.S. में रिलीज़ किए गए फिल्म में MPAA की तरफ से R श्रेणी को प्राप्त करने के उद्देश्य से एक सामूहिक सेक्स दृश्य को काट लिया गया; लेकिन यह विवादास्पद दृश्य, लंदन-आधारित फिल्म के U.K. संस्करण में शामिल था। स्टोन ने एक साक्षात्कारकर्ता को बताया, "हमलोग एक विषम दबाव के युग में हैं और यदि कोई पॉपकॉर्न मूवी हमें विचार-विमर्श के लिए एक मंच का निर्माण करने की अनुमति प्रदान करता है, तो क्या यह उत्तम नहीं होगा?"


title: शेरोन स्टोन

text: 70 मिलियन डॉलर की एक अनुमानित बजट के बावजूद, 3,200,000 डॉलर की एक अल्प राशि के साथ इसने अपने प्रारंभिक सप्ताहांत में कुल मिलाकर केवल 10वां स्थान ही प्राप्त किया और इसके बाद इसे एक बम घोषित कर दिया गया। यह आखिरकार केवल 17 दिनों तक ही थिएटरों में टिका रहा और 6 मिलियन डॉलर से भी कम की एक कुल घरेलू कमाई के साथ यह समाप्त हो गया। "बेसिक इंस्टिंक्ट" 2 की असफलता के बावजूद, स्टोन ने कहा है कि तीसरे "बेसिक इंस्टिंक्ट" फिल्म में निर्देशन और अभिनय करने में उसे बहुत ख़ुशी होगी.


title: शेरोन स्टोन

text: उसने ड्रामा, "अल्फा डॉग" में ब्रूस विलिस के विपरीत ओलिविया माज़ुर्स्की, वास्तविक जीवन में हत्या के एक शिकार की मां की भूमिका निभाई थी। इस भूमिका के लिए स्टोन ने एक फैटसूट धारण किया था। फरवरी 2007 में, स्टोन ने अपनी नवीनतम फिल्म, "व्हेन ए मैन फॉल्स इन द फॉरेस्ट" में एक लाक्षणिक उदास औरत के रूप में अपनी भूमिका को उन्नति होते देखा क्योंकि यह चुनौतीपूर्ण था जिसे उसने "प्रोज़ैक समाज" का नाम दिया. "यह एक वाटरशेड अनुभव था," उसने कहा. "मुझे लगता है कि हमलोग एक... प्रोज़ैक समाज में रहते हैं जहां हमलोगों से हमेशा यही कहा जाता है कि हमलोगों में भावनाओं का इस प्रकार से संतुलन होना चाहिए. हमें किसी चीज़ के बारे में कैसा महसूस होना चाहिए, इससे संबंधित सभी काम हमारे पास हैं।"


title: शेरोन स्टोन

text: दिसंबर 2006 में, उसने एंजेलिका हस्टन के साथ नार्वे के ओस्लो में नोबेल पीस प्राइज़ कॉन्सर्ट (नोबेल शांति अवार्ड संगीत समारोह) की सह-मेजबानी की. नोबेल पीस प्राइज़ (नोबेल शांति अवार्ड) के विजेता मुहम्मद युनुस और ग्रामीण बैंक के सम्मान में इस संगीत समारोह का आयोजन किया गया था।


title: शेरोन स्टोन

text: 2007 में, उसने एक टेलीविज़न विज्ञापन में अभिनय किया जिसमें स्ट्रोक के लक्षणों का प्रदर्शन किया गया था।


title: शेरोन स्टोन

text: 5 जनवरी 2010 को, यह घोषणा की गई कि अप्रैल 2010 में शुरू होने वाले एक चार-एपिसोड वाले आर्क के लिए "" के कलाकारों में शेरोन भी शामिल होगी. वह भूतपूर्व पुलिस से अभियोक्ता में परिवर्तित हुई एक पात्र की भूमिका निभाएगी.


title: शेरोन स्टोन

text: स्टोन कैलिफोर्निया के बेवर्ली हिल्स में निवास करती है और न्यूजीलैंड में उसका अपना एक पशु संवर्धनालय भी है। मार्च 2006 में, स्टोन ने नोबेल पीस प्राइज़ के विजेता शिमोन पेरेस के साथ एक प्रेस कॉन्फ्रेंस (संवाददाता सम्मेलन) के माध्यम से मिडिल ईस्ट (मध्य पूर्व) में शांति को बढ़ावा देने के उद्देश्य से इस्राइल की यात्रा की. स्टोन को डायबिटीज़ (मधुमेह) की बीमारी भी है और उसे रास्पबेरी (रसभरी) बहुत पसंद है।


title: शेरोन स्टोन

text: अप्रैल 2004 में, लेस्बियन (समलिंगकामुक स्त्री), गे (समलिंगकामुक पुरुष) और HIV/AIDS समुदाय के लोगों की सेवा करने वाले संगठनों में उसकी सहायता और भागीदारी के लिए उसे सैन फ्रांसिस्को में नैशनल सेंटर फॉर लेस्बियन राइट्स स्पिरिट अवॉर्ड से पुरस्कृत किया गया और AIDS अनुसंधान के लिए उसने कॉन्स में काइली मिनोग के साथ "कांट गेट यू आउट ऑफ़ माइ हेड" का प्रदर्शन भी किया। उसे सैन फ्रांसिस्को के मेयर गैविन न्यूसम द्वारा अवार्ड प्रदान किया गया।


title: शेरोन स्टोन

text: ऐसा कहा जाता है कि उसके माता-पिता ने ही उसमें नारीवादी प्रतिष्ठा की भावना को उजागर किया था। "मेरे पिताजी ने मुझे कभी ऐसा लगने नहीं दिया कि सफल होने की मेरी किसी भी पसंद या संभावना के रास्ते में मेरा औरत होना किसी प्रकार से बाधक है। मेरे मध्यम-वर्गीय कायिक पिताजी की तरह एक नारीवादी बनना बहुत बड़ी बात है।"


title: शेरोन स्टोन

text: 28 जनवरी 2005 को, स्टोन ने तंज़ानिया में मच्छरदानियों के लिए पांच मिनट में 1 मिलियन डॉलर की आकांक्षित वचन या लक्ष्य में अपना सहयोग दिया था जो स्विट्ज़रलैंड के दावोस स्थित वर्ल्ड इकोनोमिक फोरम में अफ्रीका की गरीबी के एक पैनल से एक तात्कालिक कोष-वर्द्धक में परिणत हो गया। UNICEF सहित कई पर्यवेक्षकों ने यह दावा करते हुए उसके कार्यों की निंदा की कि स्टोन ने तंज़ानिया के राष्ट्रपति बेंजामिन म्कपा की बातों पर बड़ी सहज प्रतिक्रिया की थी क्योंकि उसने मलेरिया के कारणों, परिणामों और इसके बचाव के तरीकों पर अपना अनुसंधान नहीं किया था; यदि उसने ऐसा किया होता, तो उसे पता चल जाता कि अधिकांश अफ्रीकी सरकार पहले से ही सार्वजनिक अस्पतालों के माध्यम से मुफ्त में मच्छरदानियों का वितरण करती आई हैं।


title: शेरोन स्टोन

text: वास्तव में 1 मिलियन डॉलर की लक्षित या वचनित राशि में से केवल 250,000 डॉलर का ही संचय हो पाया था। तंज़ानिया में 1 मिलियन डॉलर मूल्य की मच्छरदानियों को भेजने के वादे को पूरा करने के उद्देश्य से, UNICEF ने 750,000 डॉलर का योगदान दिया. इसने कोष को अन्य UNICEF परियोजनाओं से बदल दिया. प्रमुख अर्थशास्त्री ज़ेवियर साला-इ-मार्टिन के अनुसार, अधिकारियों को व्यापक रूप से इस बात की जानकारी नहीं थी कि उन मच्छरदानियों का क्या हुआ। कुछ मच्छरदानियों को स्थानीय हवाई अड्डे को सौंप दिया गया। इन्हें कथित तौर पर चुरा लिया गया और बाद में इन्हें फिर से स्थानीय काले बाज़ार में शादी की पोशाक के रूप में देखा गया।


title: शेरोन स्टोन

text: 25 मई 2008 को 61वें वार्षिक कॉन्स फिल्म फेस्टिवल के दौरान हांगकांग के "केबल एंटरटेनमेंट न्यूज़" के साथ रेड कार्पेट के अवसर पर स्टोन ने जो टिपण्णी की थी उसकी बड़ी आलोचना हुई. जब उससे 2008 के सिचुआन भूकंप के बारे में पूछा गया तब उसने टिपण्णी या आक्षेप किया:


title: शेरोन स्टोन

text: पर्यवेक्षकों ने इस बात पर भी ध्यान दिया है कि वेन्चुआन काउंटी नामक भूकंप का उपरिकेंद्र, न्गावा टिबटन और कियांग ऑटोनोमस प्रिफेक्चर में अवस्थित है जहां की आधी से भी ज्यादा आबादी नृजातीय तिब्बतियों की है। "हॉलीवुड रिपोर्टर" के मुताबिक, उसकी टिप्पणियों के बाद, चीन के सबसे बड़े सिनेमा श्रृंखलाओं में से एक ने बयान जारी किया जिसमें कहा गया था कि इस श्रृंखला की कंपनी, अपने थिएटरों में उसकी फिल्मों को नहीं दिखाएगी. UME सिनेप्लेक्स (UME Cineplex) श्रृंखला के संस्थापक और फेडरेशन ऑफ़ हांगकांग फिल्ममेकर्स के अध्यक्ष, न्ग सी-यूएन ने स्टोन की टिप्पणियों को "अनुपयुक्त" बताया और कहा कि UME सिनेप्लेक्स (UME Cineplex), भविष्य में उसकी फिल्मों को रिलीज़ नहीं करेगी. सार्वजनिक हंगामे के दरम्यान स्टोन की छवि वाले क्रिश्चियन डायर विज्ञापनों को भी चीन के सभी विज्ञापनों में से निकाल दिया गया। स्टोन को 2008 की शंघाई इंटरनैशनल फिल्म फेस्टिवल के मेहमानों की सूची में से भी निकाल दिया गया और साथ में इस समारोह के आयोजकों ने इस अभिनेत्री के लिए एक स्थायी प्रतिबंध पर भी विचार किया।


title: शेरोन स्टोन

text: वास्तव में डायर चाइना ने स्टोन के नाम पर एक माफ़ी की गुजारिश भी की थी लेकिन बाद में "न्यूयॉर्क टाइम्स" में दिए गए एक साक्षात्कार के दौरान स्टोन ने यह कहते हुए माफ़ी मांगने से इनकार कर दिया कि "मैं माफ़ी नहीं मांगूंगी. मैं उस चीज़ के लिए हरगिज़ माफ़ी नहीं मांगूंगी जो वास्तव और सत्य नहीं है — फेस क्रीम के लिए नहीं," यद्यपि वह मानती है कि वह "एक बेवकूफ की तरह लगी" थी। उसके आक्षेप के कारण दलाई लामा ने कथित तौर पर उससे किनारा कर लिया।


title: शेरोन स्टोन

text: 1990 के दशक के आरंभ में, स्टोन, चर्च ऑफ़ साइंटोलॉजी की एक सदस्या बन गई। जब उसके साथी अभिनेता रिचर्ड गेरे ने उसे दलाई लामा से मिलवाया तब वह तिब्बती बौद्ध बन गई लेकिन इससे पहले वह उसी धर्म के अंतर्गत रही. वह यूनिवर्सल लाइफ चर्च की एक ऑर्डेंड मिनिस्टर (दीक्षित पादरी) है।


title: शेरोन स्टोन

text: स्टोन का विवाह सबसे पहले 1984 में जॉर्ज इंगलंड से हुआ जो कुछ समय तक चला उसके बाद उसने "द वेगास स्ट्रिप वॉर" के सेट पर टेलीविज़न निर्माता माइकल ग्रीनबर्ग से विवाह किया। यह एक TV मूवी थी जिसका निर्माण ग्रीनबर्ग ने और अभिनय स्टोन ने किया था। यह विवाह तीन वर्षों तक चला. वे दोनों तीन वर्षों के बाद अलग हो गए और 1990 में उनके तलाक को अंतिम रूप दे दिया गया।


title: शेरोन स्टोन

text: 14 फ़रवरी 1998 को, उसने "सैन फ्रांसिस्को इग्ज़ैमिनर" और बाद में "सैन फ्रांसिस्को क्रॉनिकल" के कार्यकारी संपादक, फिल ब्रोंस्टीन से विवाह किया। स्टोन और ब्रोंस्टीन का तलाक जनवरी 2004 में हुआ। उनका रोआन जोसेफ ब्रोंस्टीन नामक एक दत्तक पुत्र है जिसका जन्म 22 मई 2000 को हुआ था। उसने 7 मई 2005 को अपने दूसरे पुत्र, लेअर्ड वोन को भी गोद ले लिया। 28 जून 2006 को, स्टोन ने अपने तीसरे पुत्र, क्विन केली को गोद लिया।


title: शेरोन स्टोन

text: 2005 में, अपनी मूवी, "" के टेलीविज़न साक्षात्कार के दौरान, स्टोन ने यह कहते हुए उभयलिंगता की इच्छा का संकेत दिया कि "अधेड़ावस्था, एक निष्पक्ष समय होता है". स्टोन ने कहा है कि अतीत में उसने लड़कियों से "डेटिंग या मुलाकात" की थी। "बेसिक इंस्टिंक्ट" के फिल्मांकन के समय, उसकी सबसे अच्छी गर्लफ्रेंड (प्रेमिका) कैमरे की सीमा से परे कुछ दृश्यों के दौरान उसका हाथ थामने के लिए वहां मौजूद थी। और एक जीवनी, "नेकेड इंस्टिंक्ट" में, लेखक फ्रैंक सैनेलो ने बेवर्ली हिल्स होटल के बाथरूम में स्टोन और एक औरत के बीच एक यौन संपर्क का एक विस्तृत विवरण प्रस्तुत किया है। 18 मार्च 2006 को इंगलैंड में माइकल पार्किंसन टॉक शो पर एक साक्षात्कार में, उसने कहा कि वह "स्ट्रेट" है। हालांकि, जनवरी 2008 में, उसे यह कहते हुए उद्धृत किया गया कि "प्रत्येक व्यक्ति, एक हद तक उभयलिंगी है। आजकल मर्द औरतों की तरह बर्ताव करते हैं और इसलिए उनसे संबंध स्थापित करना मुश्किल है क्योंकि मुझे वही पुराने जमाने के मर्द पसंद हैं। मुझे मर्दानगी पसंद है और, वास्तव में, आजकल यह सिर्फ औरतों में हैं".


title: केडीई

text: केडीई (अंग्रेज़ी नाम : K Desktop Environment) एक मुक्त स्रोत डेस्कटॉप इन्वायरनमेंट है (Open Source Desktop Environment)। यह लिनक्स के दो प्रमुख डेस्कटॉपों में से एक है। केडीई प्रोजेक्ट की शुरुआत अक्टूबर १९९६ में हुई थी। इसके निर्माताओं ने एक जीयूआई की परिभाषा को संबोधित किया तथा इसको (उस समय) ट्रॉल कंपनी के क्यूट (Qt) पर आधारित एक ग्राफ़िकल प्रयोक्ता इंटरफेस बताया। इसका नवीनतम वर्ज़न 4.4.3 है।


title: केडीई

text: इस परियोजना की शुरुआत, अक्टूबर 1996 में हुई। जर्मन छात्र मैथियस एट्रिक ने यूज़नेट के कुछ समूहों पर ये सन्देश भेजा कि वे एक डेस्कटॉप एन्वायरनमेंट विकसित करने वाले हैं जो मुक्त-स्रोत होगा तथा जिसमें फाइल को एडिट करने के अतिरिक्त बहुत से व्यावहारिक उपकरण जैसे मेल, तस्वीर दर्शाने वाला उपादान, गेम्स, फ़ाइल मैंनेजर, हाइपर टेक्स्ट एडिटर, टर्मिनल, डॉक्यूमेंटेशन जैसी सुविधाएँ होंगी। इसके लिए प्रोग्रामरों का सहयोग आमन्त्रित है। इसके लिए कुछ प्रोग्रामर समाने आए। शुरुआती नामों में मार्टिन कोनोल्ड, सिरताज सिंह कांग, मार्टिनस कुनिजेलिस तथा मार्टिन जोन्स कुछ उल्लेखनीय नाम हैं। आरम्भिक प्रस्तावना में ही इस बात पर ज़ोर दिया गया कि "केडीई" एक डेस्कटॉप एन्वायरनमेंट होगा, न कि एक विंडोज़ प्रणाली (एक्स विंडोज़ सिस्टम, X-Windows system, के परिप्रेक्ष्य में) और न ही एक विज़ेट निर्माता उपकरण (मोटिफ़ - Motif- के सन्दर्भ में)। इसकी प्रस्तावना में कहा गया था कि "हमारा उद्येश्य एक ऐसे आइकन (icon) से नहीं है जो एक वीआई एडिटर जैसे टूल को आरंभ करता हो (xterm -e vi) या 'सहायता' हेतु बनी सुंदर तस्वीर से, जिसको क्लिक करने पर हार्ड डिस्क चर्र-चर्र की आवाज करने के बाद एक बेढब व्यक्ति की छवि उकेरता हो जिसका उपयोगी होना दूर की बात हो।" इसका मूल अंग्रेज़ी नाम था : Kool Desktop Environment।


title: केडीई

text: मुक्त स्रोत सॉफ्टवेयर के समर्थकों ने इसका यह कहकर विरोध किया कि चुँकि केडीई क्यूट पर आधारित है (जिसका अपना लाइसेंस था) अतः यह जीपीएल (GPL) की शर्तों के मुताबिक मुक्त स्रोत नहीं कहा जा सकता। जबकि क्यूट भी मुक्त स्रोत था जो सम्पूर्ण रूप से C++ में लिखा गया था। नवंबर 1996 में केडीई के कोड की पहली लाइव्रेरी (kdelibs-0.0.1.tar.gz) टार-जीज़ेड फॉर्मेट में रिलीज़ हुई।


title: केडीई

text: 18 अक्टूबर 1996 को, यानि परियोजना की प्रस्तावना के चार दिन बाद, मैथियस ने पैनल के संभावित रूप के बारे में अपनी योजना को पेश किया। फिर वो विंडो मैंनेजर तथा पैनल लिखने में जुट गए। इसी बीच काले तथा मार्टिनस लाइब्रेरी के क्लास बनाने लगे जिसके फलस्वरूप केआब्जेक्ट (KObject) क्लासेज़ का उद्भव हुआ। इस लाइब्रेरी ने केडीई की आरम्भिक रूपरेखा तय की। इसने विंडोज़ के "विन.आइएनआइ"(win.ini) का स्थान लिया। लेकिन बाद में ये तथ्य सामने आया कि केआब्जेक्ट क्लास को बारंबार बनाना संभव नहीं है जिसकी वजह से केएप्पस (KApps) लाइब्रेरी का विकास हुआ। टॉर्बेन वाइस फ़ाइल मैंनेजर तथा ड्रैग-एन्ड-ड्रॉप (Drag n Drop) को स्थायित्व देने का काम करने लगे। नवंबर 1996 में इसकी पहली लाइब्रेरी प्रकाशित हुई जिसमें मैथियस की केपैनल (kpanel) तथा केडब्ल्यूएम (kwm), टॉर्बेन की केएफ़एम (kfm) रिलीज़ हुई। प्रिंटर एप्पलीकेशन, केकैल्क (kcalc), केआर्म, केव्यू (kview) जैसे प्रोग्राम पहली रिलीज़ में उपलब्ध थे।


title: केडीई

text: फरवरी 1997 में मैथियस तथा काले ने ओस्लो(नॉर्वे) स्थित ट्रालटैक के साथ एक समझौते पर हस्ताक्षर किया जिसमें यह कहा गया कि क्यूट (Qt) हमेशा एक मुक्त-स्रोत कोड होगा। इसी बीच मुक्त-स्रोत के शुद्धतावादी समर्थकों ने यह कहकर इसे मुक्त-स्रोत मानने से इनकार कर दिया कि क्यूट जीपीएल के तहत पंजीकृत स्रोत नहीं है। अगस्त 1997 के आख़िर मे केडीई का पहला विकासकर्ता सम्मेलन हुआ जिसमें इनको ओराइली (O'Reilly), सूसे (SuSE), ट्रॉलटेक (Trolltech) तथा डेलिक्स (Delix) जैसी संस्थाओं से अनुदान भी मिला .


title: केडीई

text: इसके बाद केडीई को कई पुरस्कार तथा प्रोत्साहन मिले। केडीई साहित्य के लिए लिनक्सडॉक के बजाय डॉकबुक को अपनाया गया। जर्मन सरकार की ओर से भी अनुदान तथा प्रोत्साहन मिले। नवंबर 2000 में केडीई का दूसरा संस्करण प्रकाशित हुआ जिसमें कॉन्क्वेरर, आर्ट्स (aRts), केऑफ़िस (KOffice) जैसे प्रोग्राम सम्मिलित थे। केडीई के अपने सीवीएस सर्वर पर अधिक भार आने की वजह से इसको सोर्सफ़ोर्ज (Sourceforge) पर स्थानंतरित कर दिया गया। अप्रैल 2002 में इसका तीसरा संस्करण आया तथा 2008 में चौथा।


title: मरवान द्वितीय

text: मरवान इब्न मुहम्मद इब्न मरवान; या मरवान द्वितीय, (Marwan ibn Muhammad ibn Marwan or Marwan II), एक उमय्यद खलीफा थे जिन्होने 744 से 750 ईस्वी तक शासन किया थे और दमिश्क में उमय्यद खिलाफत के अन्तिम खलीफा। इनकी मृत्यु के बाद अब्बासी क्रांति शुरू हुई जो दमिश्क से उमय्यदो के पतन का मूल कारण बनी जिसके बाद उमय्यदो का साम्राज्य अफ्रीका और अंडालुस (वर्तमान स्पेन) तक सीमित रह गया और दमिश्क तथा शाम क्षेत्र में अब्बासियो ने अब्बासी ख़िलाफ़त की स्थापना की थी।


title: नलबाड़ी

text: नलबाड़ी (Nalbari) भारत के असम राज्य के नलबाड़ी ज़िले में स्थित एक शहर है। यह उस ज़िले का मुख्यालय भी है।


title: बाह्ययोष्मी

text: बाह्ययोष्मी या ऍक्टोथर्म () ऐसे जीवों को कहा जाता है जिनकी अंदरूनी प्रक्रियाओं की भूमिका उनके शरीर के तापमान पर नियंत्रण रखने में बहुत कम हो या बिलकुल ही न हो। ऐसे जीव (उदाहरण: मेंढक) अपने बदन में गर्मी रखने के लिए आसपास के वातावरण में मौजूद गरमाहट के स्रोतों का प्रयोग करते हैं। जहाँ गर्मरक्ती प्राणी अपने शरीर का तापमान स्थिर रखने में उर्जा ख़र्च करते हैं वहाँ बाह्ययोष्मी प्राणी अपने शरीर की प्रक्रियाओं को अधिक किफ़ायत से चलाते हैं। बाह्ययोष्मी जीव अक्सर अपने आप को गर्म रखने के लिए धूप में जा बैठते हैं या गर्म स्थान ढूंढते हैं।


title: चांगलांग

text: चांगलांग (Changlang) भारत के अरुणाचल प्रदेश राज्य के चांगलांग ज़िले में स्थित एक नगर है। यह ज़िले का मुख्यालय भी है। राष्ट्रीय राजमार्ग २१५ यहाँ से गुज़रता है।


title: 40 अक्षांश दक्षिण

text: 40 अक्षांश दक्षिण (40th parallel south) पृथ्वी की भूमध्यरेखा के दक्षिण में 40 अक्षांश पर स्थित अक्षांश वृत्त है। यह काल्पनिक रेखा हिन्द महासागर, प्रशांत महासागर व अटलांटिक महासागर के दक्षिणी भाग और दक्षिण अमेरिका, ऑस्ट्रेलिया व न्यूज़ीलैण्ड के भूमीय क्षेत्रों से निकलती है।


title: चांगलांग

text: चांगलांग की खूबसूरती को निहारने के लिए हर वर्ष यहां पर हजारों की संख्या में पर्यटक आते हैं। कृषि यहां के लोगों का मुख्य काम-धंधा है। इसी पर इसकी अर्थव्यवस्था भी टिकी हुई है। इसकी अधिकतर जनंसख्या गांवों में वास करती है। यहां के प्रत्येक गांव में अलग-अलग प्रकार से खेती की जाती है। इन गांवों में हर वर्ष अनेक उत्सव भी मनाए जाते हैं। चांगलांग में अनेक जातियां रहती हैं। इनमे तांग्सा, मुकलोम, हावी, लोंगचांग, जुगली, किमसिंग, मुगरी, रोंरांग, मोसोंग और लांगफी प्रमुख हैं। इन जातियों की संस्कृति अलग-अलग और बहुत रंग-बिरंगी है। यहां आने वाले पर्यटकों को इनकी संस्कृति बहुत पसंद आती हैं। यह विविधताओं भरा क्षेत्र है क्योकि यहां कहीं खुले मैदान हैं तो कहीं ऊंचे-ऊंचे पहाड़। इस कारण यहां पर वर्षा भी असमान होती है।


title: चांगलांग

text: चांगलांग में अनेक जातियां रहती हैं। अनेक जातियां होने के कारण इनकी संस्कृति भी अलग-अलग और रंग-बिरंगी हैं। इनमें तांग्सा और तुतसास प्रमुख हैं। यह रंगफराह देवता की पूजा करते हैं। यहां रहने वाली अधिकतर जातियों ने ईसाई और बौद्ध धर्म अपना लिया है। चांगलांग में सबके घर लगभग एक जैसे ही होते हैं। स्थानीय निवासी इन घरों को मचांग पुकारते हैं। यह जमीन से 5-6 फीट की ऊंचाई पर होते है और इनमें केवल एक ही कमरा होता है जिसमें दो चूल्हे होते हैं। यहां के लोगों का मुख्य काम-धंघा कृषि है और इसी से इनकी आजीविका चलती है। स्थानीय निवासी सुअर, बकरी और मुर्गे भी पालते हैं।


title: चांगलांग

text: चांगलांग में वर्ष में कई त्यौहार और उत्सव मनाए जाते हैं। स्थानीय लोगों में यह उत्सव बहुत लोकप्रिय हैं। स्थानीय लोगों के अलावा पर्यटक भी इन उत्सवों में भाग ले सकते हैं। इन उत्सवों में पर्यटक चांगलांग की संस्कृति और धार्मिक मान्यताओं को काफी नजदीक से देख सकते हैं।


title: चांगलांग

text: मोह-मोल उत्सव चांगलांग का प्रसिद्ध उत्सव है। चांगलांग के अधिकतर निवासी कृषि कार्यों से जुडे हुए हैं। यह उत्सव भी कृषि से जुडा हुआ है। इस उत्सव को फसल की बुवाई शुरू होने से पहले मनाया जाता है। स्थानीय निवासी इस उत्सव को बडी धूमधाम से मनाते हैं। इस उत्सव में वह अपने पारंपरिक वस्त्र और आभूषण पहनते हैं और लोकगीत गाते हुए नृत्य करते हैं। इस उत्सव का मुख्य उद्देश्य नई पीढ़ी को अपनी संस्कृति के प्रति आकर्षित करना है। चांगलांग के गांवों में विभिन्न प्रकार से खेती की जाती है। इसलिए उत्सव भी अलग-अलग समय पर मनाए जाते हैं। यह सभी उत्सव अप्रैल-जुलाई माह में मनाए जाते हैं। स्थानीय निवासी इन उत्सवों में अपने पूर्वजों को पिंडदान भी करते हैं। अंत में फसल की देवी तुगजा चमजा और सम्पन्नता की देवी नोंग की पूजा की जाती है।


title: चांगलांग

text: यह तुतसास जाति का सबसे पुराना कृषि उत्सव है। इस उत्सव को वर्षा ऋतु में मनाया जाता है। स्थानीय निवासियों के अनुसार पोंगतू कुह पोंग तू और कुह से मिलकर बना है। इसका अर्थ होता है वायु, एकांत वास और उत्सव। इस उत्सव का आयोजन बाजरे की फसल की कटाई के बाद किया जाता है। इसमें चांगलांग के सबसे बड़े देवता रंगकठोक की पूजा की जाती है। पूजा करने का सबसे बड़ा कारण है कि रंगकठोक देवता उनकी फसलों की रक्षा करें और संपन्नता दें। इस उत्सव का आयोजन अप्रैल माह में किया जाता है। स्थानीय निवासी इस उत्सव को बडी धूमधाम से मनाते हैं। इस उत्सव में पर्यटक स्थानीय आदिवासियों का नाच-गाना भी देख सकते हैं।


title: चांगलांग

text: यह शिंगफो गांव का प्रमुख उत्सव है। शिंगफो की संस्कृति बहुत खूबसूरत है और पर्यटकों को बहुत पसंद आती है। शाप्वंग यांग मानु पोई फरवरी माह में मनाया जाता है। इस उत्सव में मुख्य रूप से युवक-युवतियां भाग लेते हैं। वह अपने पारंपरिक वस्त्र और आभूषण पहनकर सुन्दर नृत्य पेश करते हैं। यह नृत्य पर्यटकों को बहुत पसंद आता है। नाच-गाने के बाद चांगलांग के देवता की पूजा-अर्चना भी की जाती है।


title: चांगलांग

text: चांगलांग में अनेक पहाड़ियां हैं और इन पहाड़ियों के वन बहुत ही खूबसूरत हैं। यहां सदाबहार और ऊष्ण कटिबंधीय वन पाए जाते हैं। लेकिन स्थानीय निवासियों ने कृषि कार्यो के लिए बडे़ पैमाने पर वनों को काट दिया। इसके बावजूद पर्यटक यहां पर अनेक खूबसूरत पेड-पौधों और फल-फूलों के खूबसूरत दृश्य देख सकते हैं। यहां पर बांस की भी कई प्रकार की प्रजातियां पाई जाती हैं। इनमें हैल्लोक, होलोंग, मेकाई, जुतूली, धूना, मिशेलिया चम्पक और बेटुला प्रमुख हैं। इसके अलावा नामदाफ में ब्लु वान्डा भी देखा जा सकता है। यह बांस की लुप्त प्राय: जाति है।


title: चांगलांग

text: चांगलांग में अनेक जंगल हैं। इन जंगलों में पर्यटक चांगलांग के वन्य जीवन के खूबसूरत दृश्य देख सकते हैं। यहां पर पर्यटक तेंदुआ, हाथी, गौर, साम्भर, मलायन साम्भर, हिरण, भालु और पांडा देख सकते हैं। इन जंगली जानवरों के अलावा पर्यटक यहां पर कई खूबसूरत पक्षियों को भी देख सकते हैं। पक्षियों में पर्यटक मोर, बुलबुल, कठफोड़ा, पेडुकी, बतख और कबूतर देख सकते हैं। सर्दियों में पर्यटक यहां पर प्रवासी पक्षियों को भी देख सकते हैं।


title: हिंगोल राष्ट्रीय उद्यान

text: हिंगोल राष्ट्रीय उद्यान या हंगोल राष्ट्रीय उद्यान () पाकिस्तान में स्थित एक राष्ट्रीय उद्यान है जो के क्षेत्र को कवर करता है। 1988 में स्थापित किया गया ये उद्यान लासबेला, ग्वादर और अवारन जिलों के कुछ हिस्सों में फैला हुआ है। यह कराची से लगभग 190 किलोमीटर की दूरी पर स्थित है।


title: हिंगोल राष्ट्रीय उद्यान

text: राष्ट्रीय उद्यान में हिंगोल नदी का मुहाना शामिल है जो पक्षी और मछली प्रजातियों की एक महत्वपूर्ण विविधता का समर्थन करता है। हिंगोल राष्ट्रीय उद्यान में प्रसिद्ध कुंड मालिर भी शामिल है।


title: हिंगोल राष्ट्रीय उद्यान

text: हिंगोल राष्ट्रीय उद्यान में स्तनधारियों की कम से कम 35 प्रजातियाँ, उभयचरों और सरीसृपों की 65 प्रजातियाँ और पक्षियों की 185 प्रजातियाँ है। पक्षी प्रजातियों में सफ़ेद गिद्ध, श्राइक और काला जुनबगला शामिल हैं। तेन्दुए, पहाड़ी लोमड़ी और बिज्जू जैसे जानवर यहाँ पाए जा सकते हैं।


title: महाराष्ट्रवादी गोमांतक पार्टी

text: महाराष्ट्रवादी गोमांतक पार्टी ('मगोप') सन १९६१ में गोवा की मुक्ति के बाद गोवा विधानसभा में बहुमत प्राप्त करने वाला पहला राजनैतिक दल था। सन १९६३ में गोवा, दामन और दिउ में हुए प्रथम विधानसभा चुनावों में महाराष्ट्रवादी गोमान्तक पक्ष को बहुमत मिला था और उसने सरकार बनायी। यह पार्टी १९७९ तक सत्ता में बनी रही।


title: कानून अपना अपना

text: कानून अपना अपना 1989 में बनी हिन्दी भाषा की फिल्म है। दिलीप कुमार, संजय दत्त, नूतन और माधुरी दीक्षित प्रमुख भूमिकाओं में है। कादर खान द्वारा संवाद लिखें गए हैं।


title: कानून अपना अपना

text: अनोखापुर का कलेक्टर, जगतप्रताप सिंह (दिलीप कुमार) कानून और व्यवस्था के लिए बहुत सख्त हैं। हालांकि, उसका बेटा रवि (संजय दत्त) का मानना है कि नियंत्रण के लिए कभी-कभी अवैध साधन अपनाए जा सकते हैं। यह दोनों के बीच संघर्ष का कारण बनता है। भूषणनाथ 'धर्मेन्द्र' बड़बोले (कादर खान) मत्स्यपालन का भ्रष्ट मंत्री हैं। उसका बेटा, कैलाश (गुलशन ग्रोवर), और कब्जा कन्हैयाल (अनुपम खेर) जगतप्रताप की नौकरानी का बलात्कार और रवि के दोस्त को को मार डालें। उन्हें बरी कर दिया जाता है क्योंकि उन्होंने नकली सबूत दिया था। रवि इन अपराधियों को वह दंड देने का फैसला करता है जिसके वे लायक हैं। जैसा कि रवि जानता है कि इससे उसके पिता के साथ संघर्ष होगा, वह घर छोड़ने का फैसला करता है। वह तब एक पुलिस निरीक्षक बन जाता है। यह पिता-पुत्र बंधन को ठीक नहीं करता है क्योंकि उनके पास अभी भी न्याय के अर्थ के बारे में अलग-अलग विचार हैं। इस बयान पर विचार-विमर्श के बाद कि "कानून मनुष्यों के लिए है लेकिन राक्षसों के लिए नहीं है", अंततः पिता भ्रष्ट मंत्री के खिलाफ उसकी लड़ाई में अपने बेटे से जुड़ने के लिए सहमत होते हैं।


title: फंटूश (1956 फ़िल्म)

text: फंटूश 1956 में बनी हिन्दी भाषा की फिल्म है। इस फिल्म का निर्देशन चेतन आनंद ने किया था। इस फिल्म में देव आनंद और शीला रमानी मुख्य किरदार निभा रहे हैं।


title: फंटूश (1956 फ़िल्म)

text: राम (देव आनन्द) अपनी माँ और बहन के मौत के बाद पागल हो जाता है, इस कारण उसे पागलखाने में भर्ती कर दिया जाता है। जब वो पागलखाने से बाहर आता है तो वो करोड़ी लाल (के एन सिंह) के पास आ जाता है, जो उसे पैसों के लिए किसी भी तरह से मारने की कोशिश करता है। अंत में राम लाल उसकी ही बेटी, नीलु (शीला रमानी) से शादी कर लेता है।


title: माजिद देवबन्दी

text: डा। माजिद देवबन्दी : जन्म ०७ सितम्बर 1964 को उत्तर प्रदेश के देवबन्द में हुआ। इनके पिता अपने काल के प्रसिद्ध विद्वान थे। फ़ारसी, उर्दू और अरबी भाषाओं में विषेश प्रतिभा थी। माजिद १२ साल की उम्र से शायरी करते आरहे हैं। शायरी के इलावा, पत्रकारिता, लेखन में भी माहिर माने जाने वाले माजिद उर्दू भाषा को लोकप्रिय करने और अन्तर्राष्ट्रीय स्तर पर लेजाने में अपना योगदान प्रदान किया है।


title: अब्दुल्ला शफीक

text: अब्दुल्ला शफ़ीक (; जन्म 20 नवंबर 1999) एक पाकिस्तानी क्रिकेटर है जो पाकिस्तान राष्ट्रीय अंडर 19 क्रिकेट टीम के लिए खेल चुके हैं।2018 सत्र के लिए पाकिस्तान सुपर लीग के खिलाड़ियों के ड्राफ्ट 2018 के दौरान उन्हें मुल्तान सुल्तांस द्वारा $10,000 में खरीदा गया था।


title: माजिद देवबन्दी

text: लगभग १८ साल आल इन्डिया रेडियो दिल्ली में अभिज्ञापक का काम किया। दूरदर्शन दिल्ली में भी खब्रें पढ़ चुके हैं। इस के अतिरिक्त टीवी चैनलों में शायर के रूप में अपनी कविताओं को सुनाते रहे हैं। ज़ी सलाम टीवी चैनल पर प्रोग्राम "मुलाक़ात" में देश के अहम व्यक्तियों का परिचय और इन्टर्व्यू कर चुके हैं।


title: अब्दुल्ला शफीक

text: उन्होंने 2 दिसंबर 2019 को प्रथम श्रेणी में पदार्पण किया, 2019-20 की कायदे आजम ट्रॉफी में मध्य पंजाब के लिए, 133 रन बनाए।


title: माजिद देवबन्दी

text: माजिद साहिब को कविता और साहित्य से विषेश रूप से लगाव था, बचपन से कवितायें लिखते और पढ़ते थे। प्रतिभा उनको अपने वंश से मिली थी। १९७८ से विश्व के कई देशों में होने वली मुशायरों (कवि सम्मेलनों) में भाग ले चुके हैं। केवल कवितायें पढ़ना ही नहीं बल्कि मुशायरों की निज़ामत भी कर चुके हैं।


title: अब्दुल्ला शफीक

text: उन्होंने अपना ट्वेन्टी ट्वेन्टी मैच 30 सितंबर 2020 को मध्य पंजाब के लिए बनाया, नॅशनल टी-20 कप 2020 में, नाबाद 102 रन बनाए।


title: माजिद देवबन्दी

text: कई देशों जैसे, सऊदी अरब, पाकिस्तान, दुबई, शारजाह, अल-ऐन, अबूधाबी, मसक़त, दोहा (क़तर), कुवैत, बह्रैन, मारिशस, नेपाल, ईरान अथवा ईराक़ इत्यादी में होने वाले मुशायरों में भाग ले चुके हैं।


title: अब्दुल्ला शफीक

text: अक्टूबर 2020 में, नेशनल टी 20 कप में उनके प्रदर्शन के बाद, उन्हें ज़िम्बाब्वे के खिलाफ पाकिस्तान की घरेलू श्रृंखला के लिए "संभावितों" के 22 सदस्यीय दल में नामित किया गया था।


title: माजिद देवबन्दी

text: १९९१ से जामिया मिलिया इस्लामिया नई दिल्ली में भी काम कर चुके हैं। उर्दू मासिक पत्रिका "अदबी मीज़ान" के एडिटर भी हैं। इस के अतिरिक्त जामिया मिलिया इस्लामिया नई दिल्ली से प्रकाशित होने वाला मासिक "तदरीस नामा" के सब-एडिटर भी रह चुके हैं। माजिद देवबन्दी के प्रकाशन में दिल्ली से दैनिक पत्रिका "क़ौमी ज़बान" भी प्रकाशित हो रहा है।


title: अब्दुल्ला शफीक

text: नवंबर 2020 में, ज़िम्बाब्वे के खिलाफ तीसरे एक दिवसीय अंतर्राष्ट्रीय (वनडे) मैच के लिए उन्हें पाकिस्तान के टीम में रखा गया था।


title: माजिद देवबन्दी

text: माजिद देवबन्दी की लगभग ५० आॅडियो केसेट्स हैं। नात ए शरीफ़ और गज़लों की दस वीडियो सीडी उनकी अपनी आवाज़ में मार्केट में मौजूद हैं।


title: अब्दुल्ला शफीक

text: उन्होंने अपना ट्वेंटी 20 अंतर्राष्ट्रीय (टी20आई) पदार्पण, ज़िम्बाब्वे के खिलाफ, 10 नवंबर 2020 को किया।


title: माजिद देवबन्दी

text: उर्दू अकैडमी, दिल्ली के उपाद्यक्ष के पद को संभाल रहे हैं। अगस्त २०१५ से इस पद का कार्यकाल शुरू होता है।


title: माजिद देवबन्दी

text: मशहूर फिल्म निर्माता सुहेब इलियास की फ़िल्म "The Wedding Gift - 498A" के लिये गीत भी लिखे हैं। बहुत जल्द यह फ़िल्म रिलीज़ होने वाली है।


title: माजिद देवबन्दी

text: माजिद देवबन्दी के बारे में अनेक शायर, साहित्यकार और लेखकों ने सराहनीय बातें कही हैं। प्रसिद्ध लेखक और उर्दू भाषा के कवी गोपीचंद नारंग, प्रो अब्दुल हक़, प्रो मुज़फ़्फ़र हनफ़ी, प्रो शमीम हनफ़ी, प्रो तनवीर अलवी, प्रो निसार फ़ारूक़ी, प्रो मलिकज़ादा मन्ज़ूर, मजरूह सुल्तानपुरी, शमीम जैपुरी, निदा फ़ाज़िली, मज़हर इमाम, डा मुफ़्ती मुहम्मद मुकर्रम, प्रो गुलाम यहया अनजुम, डा नासिर अन्सारी, मुनव्वर राना, अनवर जलालपुरी, राहत इन्दोरी जैसे शायरों ने इनकी कविताओं को सराहा है।


title: माजिद देवबन्दी

text: डा अहमद अली बरक़ी आज़मी कहते हैं कि माजिद देवबन्दी इस काल के एक प्रसिद्ध और लोकप्रिय भाषा प्रमुख हैं, इन्होंने न सिर्फ़ भारत में बल्कि अन्तर्जातीय स्तर पर उर्दू और भारत का नाम रौशन किया है। इनका सीदासाधा व्यक्तित्व, शायरी, सुर और गायन लोकप्रिय है।


title: खान भाकरी

text: खान भाकरी (Khan Bhankri), जिसे भाकरी (Bhankri) भी कहा जाता है, भारत के राजस्थान प्रदेश के दौसा ज़िले मे स्थित एक गाँव है।


title: खान भाकरी

text: खान भाकरी दो पहाडीयों के बीच बसा हुआ है। यह एक साफ़-सुथरा गाँव है, गाँव की हर गली में पक्की सड़क बिछी हुई है। इस गाँव की दोनो पहाड़ीयों पर अनेक देवता विराजमान हैं जैसे -चावण़्डी माता, पीर बाबा, भैरव बाबा एवम यहाँ के दो प्रसिद्द मन्दीर (किले वाले हनुमान जी महाराज और विशाल शिवलिंग भी इसी पहाडी पर विराजमान हैं। इसी पहाड़ी पर दो बावड़ियाँ बनी हुई हैं जिनका पानी दिखने में महज ३००० लीटर है मगर यह पानी कभी खत्म नहीं होता। यहाँ के बुज़ुर्ग कहते हैं कि इस चमत्कारिकता में किसी तपस्वी महात्मा का वरदान है इन बावडियों ने इस गाव कि सुन्दरता में चार चान्द लगा रखे है और एक खास बात यह है कि इसी पहाड़ी के निचे एक विशाल कुण्ड है जो कि काफी चोडा और काफी गहरा है। यह कुण्ड गाँव वालों के स्नान करने के काम आता है। गाँव में एक सुन्दर बगीचा भी है।


title: सरस्वती महल पुस्तकालय, तंजौर

text: सरस्वती महल पुस्तकालय तंजौर में स्थित है। यहां पांडुलिपियों का महत्वपूर्ण संग्रह है। इसकी स्थापना 1700 ईसवी के आस-पास की गई थी। इस संग्रहालय में भारतीय और यूरोपीयन भाषाओं में लिखी हुई 44000 से ज्यादा ताम्रपत्र और कागज की पांडुलिपियां देखने को मिलती हैं। इनमें से 80 प्रतिशत से अधिक पांडुलिपियां संस्कृत में लिखी हुई हैं। कुछ पांडुलिपियां तो बहुत ही दुर्लभ हैं। इनमें तमिल में लिखी औषधि विज्ञान की पांडुलिपियां भी शामिल हैं।


title: शाह आलम उर्फ गुड्डू जमाली

text: शाह आलम उर्फ गुड्डू जमाली,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की मुबारकपुर विधान सभा निर्वाचन क्षेत्र (निर्वाचन संख्या-346)से चुनाव जीता।


title: २००६ मुम्बई उपनगरीय रेल बम विस्फोट

text: जूलाई ११ २००६ मुम्बई विस्फोट, मंगलवार की शाम मुम्बई की लोकल ट्रेनों मे हुए ७ विस्फोटों मे १३५ से अधिक लोग मारे गए। विस्फोट माटुंगा, माहिम, खार, सांताक्रुज़, जोगेश्वरी, बोरीवली, मीरा रोड और भाइंदर क्षेत्रों में लोकल ट्रेनों में हुए।


title: अनवर शाह कश्मीरी

text: अनवर शाह कश्मीरी (जन्म: 16 नवम्बर 1875) (इंग्लिश:Anwar Shah Kashmiri) भारतीय मुस्लिम धर्मगुरु थे। उन्होंने दारुल उलूम देवबंद सहित कई संस्थानों में पढ़ाया , जिसमें उनके सम्मान में एक गेट भी शामिल है। उन्होंने अरबी और फारसी में इस्लाम पर किताबें लिखीं। वह मदरसा अमिनिया में पहले प्रधानाचार्य थे और ग्यारह सालतक दारुल उलूम देवबंद के प्रधानाचार्य रहे।


title: २००१: अ स्पेस ओडिसी

text: २००१: अ स्पेस ओडिसी () १९६८ में बनी काल्पनिक विज्ञान पर आधारित फ़िल्म है जिसका निर्माण व निर्देशन स्टेनली कुब्रिक द्वारा किया गया है। यह आर्थर क्लार्क की लघु कहानी "द सेंटिनल" पर आधारित है। इसे चार अकादमी पुरस्कार नामांकन प्राप्त हुए थे जिनमे से इसे सर्वश्रेष्ठ विश्वल इफेक्ट्स में जित हासिल हुई।


title: आर. नागास्वामी

text: रामचंद्रन नागास्वामी (10 अगस्त 1930 - 23 जनवरी 2022) एक भारतीय इतिहासकार, पुरातत्वविद् और एपिग्राफिस्ट थे। वह मंदिर कार्यों और कला इतिहास तमिलनाडु पर अपने काम के लिए जाने जाते थे। वह 1966 से 1988 तक तमिलनाडु पुरातत्व विभाग के निदेशक थे। उन्हें 2018 में भारत के तीसरे सर्वोच्च नागरिक पुरस्कार पद्म भूषण से सम्मानित किया गया था। नागास्वामी का जन्म मद्रास, भारत] में हुआ था। .


title: सालिह

text: सालिह () एक अरबी नाम है, जिसका अर्थ है सच्चा। कुरान में विशिष्ट रूप से एक पुरुष का वर्णन आता है, जिसका नाम है - "सलेह" या "सलिह", जो इस्लाम के पच्चीस पैगम्बर में से एक थे। क़ुरान में दी गयी कहानी के अनुसार, सालिह को समूद भेजा गया था।


title: डेमी लोवेटो

text: दिमित्रिया डेवोन्ने डेमी लोवेटो (जन्म-२० अगस्त,१९९२) एक अमेरिकी गायक, संगीतकार, व अभिनेत्री है। "बार्नी और फ्रेंड्स" में बाल कलाकार के रूप में काम करने के बाद २००८ में लोवेटो ने डिज्नी चैनल टेलीविज़न फिल्म "कैंप रॉक" में भी अभिनय किया और अपना पहला एकल "दिस इस मी" म्यूजिक एल्बम रिलीज़ किया जों कि बिलबोर्ड हॉट १०० में ९वे स्थान पर पहुच गया। फिल्म और इसके साउंडट्रैक की सफलता के परिणामस्वरूप हॉलीवुड रिकॉर्ड्स के साथ एक रिकॉर्डिंग अनुबंध हुआ। उनकी पहली एल्बम, "डोंट फॉरगेट(२००८)", यूएस बिलबोर्ड २०० में नंबर दो स्थान पर थी। उसी साल लोवेटो ने एक टेलीविज़न सीरीज में "टीटूलर" नाम का चरित्र का चित्रण किया साथ ही अपनी एल्बम "सोफ़ोमोर" कपो रिलीज़ किया जों की बिलबोर्ड २०० चार्ट में सबसे ऊपर था।


title: डेमी लोवेटो

text: लोवेटो को एक पॉप, पॉप रॉक, व आर एंड बी गायक मन जाता है। लोवेटो को एमटीवी वीडियो म्यूजिक अवार्ड, १३ टीन च्वाइस अवार्ड्स, पांच पीपुल्स चॉइस अवार्ड्स, एक अल्मा पुरस्कार, लैटिन अमेरिकी संगीत पुरस्कार और एक ग्रेमी अवार्ड नामांकन सहित कई पुरस्कार प्राप्त हुए हैं। २०१३ में, मैक्सिम ने अपनी हॉट १०० की सूची में २६ वां स्थान दिया और बिलबोर्ड ने अपनी सोशल ५० आर्टिस्ट्स ऑफ द ईयर सूची में दूसरा स्थान दिया। मनोरंजन उद्योग के बाहर, लोवेटो अपने करियर के शुभारंभ के बाद से कई सामाजिक और पर्यावरणीय कारणों से भी जुड़ी हुई हैं। वह महिला अधिकार और एलजीबीटी समुदाय के लिए वकील भी बन गयी। २०१४ में, उन्हें एलऐ गर्व सप्ताह के लिए ग्रांड मार्शल के रूप में घोषित किया गया, और इसी वर्ष वह मानवाधिकार अभियान के अमेरिकियों के लिए विवाह समानता अभियान का चेहरा भी चुना गया। अप्रैल २०१६ में, एलजीबीटी लोगों के समान अधिकारों को बढ़ावा देने में महत्वपूर्ण अंतर बनाने के लिए लोवेटो को ग्लाड वैनगार्ड पुरस्कार से सम्मानित किया गया था।


title: डेमी लोवेटो

text: लोवेटो का जन्म २० अगस्त,१९९२ में अल्बुक़ुएर्क़ुए, न्यू मेक्सिक्सो में इंजीनियर और संगीतकार पैट्रिक मार्टिन लोवेटो और पूर्व डलास काउबॉय जयघोषक डायना दे ला गार्ज़ा के घर हुआ। लोवेटो की एक बड़ी बहन डलास एक छोटी मातृ अर्द्ध-बहन, अभिनेत्री मैडिसन दे ला गार्ज़ा, और एक बहन एम्बर हैं।


title: डेमी लोवेटो

text: लोवेटो डलास, टेक्सास में बड़ी हुई थी जहा उन्होंने अपने करियर की शुरुआत की थी "बार्नी और फ्रेंड्स" से।


title: डेमी लोवेटो

text: डेमी लोवेटो ने कई पुरस्कार जीते हैं, जैसे एमटीवी वीडियो म्यूजिक अवार्ड्स पुरस्कार, एल्मा पुरस्कार, पांच पीपुल्स च्वाइस अवार्ड्स, एक बिलबोर्ड विमेन इन म्यूजिक अवार्ड्स, गिनीज वर्ल्ड रिकॉर्ड और चौदह किशोर च्वाइस पुरस्कार शामिल हैं। लोवाटो ने एक ग्रैमी अवार्ड नामांकन, एक बिलबोर्ड म्यूजिक अवार्ड्स नामांकन और एक ब्रिट अवार्ड नामांकन भी प्राप्त किया है।


title: लुहान्स्क

text: डोनबास युद्ध में लड़ाई के मुख्य स्थलों में से एक शहर और उसके आसपास के क्षेत्र रहे हैं। 2014 में लुहान्स्क पीपुल्स रिपब्लिक द्वारा कब्जा किए जाने तक, लुहान्स्क लुहांस्क ओब्लास्ट की राजधानी और प्रशासनिक केंद्र था। वर्तमान जनसंख्या 399,559 ((2021अनुमानित) होने का अनुमान है।


title: सेनेका

text: लुसियस ॲनेयस सेनेका ( ४ ईसापूर्व- ६५ इसवी) रोमन स्टोइक दार्शनिक, नाटककार और लेखक थे। ये लॅटिन भाषा के रजत युग के लेखक माने जाते है।


title: सेनेका

text: शुरू में उसने दो रोमन सम्राटों ( गेइएस और क्लोडियस) की सेवा की और बाद में नीरो का शिक्षक नियुक्त हुआ।


title: बैक टू द फ़्यूचर

text: बैक टू द फ़्यूचर () रॉबर्ट ज़ेमेकिस (Robert Zemeckis) द्वारा निर्देशित 1985 में बनी अमेरिकन विज्ञान फंतासी हास्य फ़िल्म है जिसकी पटकथा ज़ेमेकिस और बॉब गेल (Bob Gale) ने लिखी थी, स्टीवन स्पीलबर्ग ने इसका निर्माण किया था और इसमें भूमिका निभाई थी माइकल जे. फॉक्स (Michael J. Fox), क्रिस्टोफ़र लियॉड (Christopher Lloyd), ली थॉम्पसन (Lea Thompson) तथा क्रिस्पिन ग्लोवर (Crispin Glover) ने. इस फ़िल्म में एक किशोर लड़के मार्टी मैकफ्लाय की कहानी है जो किसी दुर्घटनावश साल 1985 से 1955 में पहुंच जाता है। वह हाई स्कूल में अपने माता-पिता से मिलता है और अनजाने में अपनी मां की रोमानी दिलचस्पी जगा देता है। वापस 1985 में लौटने के क्रम में अपने माता-पिता को प्रेम के लिए प्रेरित कर मार्टी को इतिहास की क्षति की भरपाई करनी पड़ी.


title: बैक टू द फ़्यूचर

text: गेल द्वारा यह विचार करने पर कि यदि वह और उसके पिता साथ-साथ स्कूल जाएं तो उसकी पिता से दोस्ती हो सकती है, ज़ेमेकिस और गेल द्वारा पटकथा लिखी गई। ज़ेमेकिस के "रोमेंसिंग द स्टोन" की बॉक्स ऑफ़िस पर मिली सफलता मिलने तक अनेक फ़िल्म स्टूडियो द्वारा पटकथा को अस्वीकार कर दिया गया, तथा यूनिवर्सल पिक्चर्स में स्पीलबर्ग के बतौर कार्यकारी निर्माता के रूप में यह परियोजना तैयार की गई। आरंभ में, मार्टी मैकफ़्लाय की भूमिका का प्रस्ताव गायक कोरी हर्ट (Corey Hart) को दिया गया लेकिन उन्होंने मना कर दिया और तब माइकल जे. फॉक्स के "फैमिली टाइज़" नामक टीवी धारावाहिक की शूटिंग में व्यस्त होने के कारण मूल रूप से एरिक स्टोल्ज़ (Eric Stoltz) ने मार्टी मैकफ़्लाय के लिए कास्ट किया। हालांकि फ़िल्म निर्माण के दौरान स्टोल्ज़ और फ़िल्म के निर्माताओं ने यह फैसला किया कि स्टोल्ज़ की कास्टिंग ग़लत हुई थी इसलिए दुबारा फॉक्स से संपर्क किया गया और तब उन्होंने इस तरह की समय-योजना बनाई कि वह दोनों कामों के लिए समय निकाल सकें. इसके बाद की रिकास्टिंग का अर्थ था कि 3 जुलाई 1985 के प्रदर्शन की तारीख तक फ़िल्म पूरी करने के लिए शूटिंग दल के लोगों को दुबारा होने वाले शूटिंग और पोस्ट प्रोडक्शन के लिए भागम-भाग करते रहना.


title: बैक टू द फ़्यूचर

text: प्रदर्शित होने पर, "बैक टू द फ़्यूचर" वर्ष की सबसे सफ़ल फ़िल्म साबित हुई जिसने दुनिया भर में 38 करोड़ डॉलर से अधिक का कारोबार किया। इसे सर्वश्रेष्ठ नाटकीय प्रस्तुतिकरण के लिए ह्यूगो अवॉर्ड, सर्वश्रेष्ठ विज्ञान फंतासी फ़िल्म का सैटर्न अवॉर्ड और साथ ही अकैडमी अवॉर्ड और अन्य फ़िल्मों के साथ गोल्डन ग्लोब नामांकन प्राप्त हुआ। 1986 में स्टेट ऑफ द यूनियन एड्रेस के अपने संबोधन में रोनाल्ड रीगन ने इस फ़िल्म का उद्धरण प्रस्तुत किया। 2007 में, लाइब्रेरी ऑफ काँग्रेस ने नेशनल फ़िल्म रजिस्ट्री के लिए इसका चयन किया और जून 2008 में अमेरिकन फ़िल्म इंस्टीट्यूट के विशेष AFI's 10 टॉप 10 ने इस फ़िल्म को विज्ञान फंतासी श्रेणी की 10वीं सर्वश्रेष्ठ फ़िल्म माना. "बैक टू द फ़्यूचर भाग II" तथा "बैक टू द फ़्यूचर भाग III" के 1989 और 1990 में आगे-पीछे प्रदर्शित होने तथा एक और के साथ फ़िल्म ने फ़्रेंचाइज़ की शुरुआत की।


title: बैक टू द फ़्यूचर

text: मार्टी मैकफ़्लाय एक किशोर है जो कैलिफोर्निया के हिल वैली में अपने खस्ताहाल परिवार के साथ रहता है। उसके पिता जॉर्ज को उसके सुपरवाइज़र बिफ टैनेन का दुर्व्यवहार सहना पड़ता है और उसकी मां लॉरेन को पीने की लत है। 25 अक्टूबर 1985 की सुबह उसके मित्र और वैज्ञानिक डॉक्टर इमेट “डॉक” ब्राउन उसे फ़ोन करते हैं और रात के 1 बज कर 15 मिनट पर ट्विन पाइंस मॉल में मिलने को कहते है। मार्टी और उसका बैंड स्कूल के नृत्य में भाग लेने के लिए ऑडिशन देते हैं लेकिन उन्हें छांट दिया जाता है। मार्टी की गर्लफ्रेंड जेनिफर पार्कर उसके रॉक संगीतकार के सपने को प्रोत्साहित करती है। देर रात को, खाने के दौरान लॉरेन अपने पुराने दिनों को याद कर बताती है कि किस प्रकार वह और जॉर्ज पहली बार प्रेम में पड़े थे जब उसके पिता की कार से जॉर्ज टकराए थे।


title: बैक टू द फ़्यूचर

text: योजना के मुताबिक मार्टी डॉक से मिलता है। डॉक उसे डेलौरियन DMC-12 के बारे में बताते हैं जिसे उन्होंने समय यंत्र में बदल दिया है जिसे प्लूटोनियम द्वारा बिजली मिलती है जो 1.21 गीगा वाट की शक्ति “फ्लक्स केपैसिटर” कहे जाने वाले उपकरण में उत्पन्न करता है। डॉक उसे यह भी समझाते हैं कि वह कार 88 मील प्रति घंटे की रफ़्तार हासिल करने के बाद योजनाबद्ध तिथि तक जाती है। हालांकि इससे पहले कि डॉक भविष्य में 25 साल आगे जा सकते लीविया के आतंकवादियों ने प्रदर्शनी से उनका प्लूटोनियम चुरा लिया और उन्हें गोली मार दी। मार्टी डीलोरियन (DeLorean) में बचकर भागने की कोशिश करता है लेकिन इस दौरान कार 88 मील प्रति घंटा की रफ़्तार पकड़ लेती है और वह 5 नवम्बर 1955 के अतीत में पहुंच जाता है।


title: बैक टू द फ़्यूचर

text: 1955 में मार्टी की भेंट बिफ द्वारा प्रताड़ित अपने किशोरवय पिता जॉर्ज से हो जाती है। ज्योंही जॉर्ज लॉरेन के पिता की कार की चपेट में आने वाले होते हैं मार्टी उन्हें धक्का दे देता है और खुद कार की चपेट में आ जाता है। नतीज़ा यह होता है कि लॉरेन जॉर्ज की बजाए मार्टी की ओर आकर्षित हो जाती है। लॉरेन के इस मनोभाव से मार्टी परेशान होकर डॉक को ढूंढने चल पड़ता है। मार्टी डॉक को समझाता है कि वह भविष्य से आया है और वह उसे 1985 के काल में लौटने में मदद करें। डॉक यह जानकर घबरा जाते हैं कि समय यंत्र को 1.21 गीगा वाट की शक्ति की आवश्यकता होती है। वे मार्टी से कहते हैं कि ऊर्जा की इतनी बड़ी मात्रा का एक ही स्रोत हो सकता है- आकाशीय बिज़ली. मार्टी को याद आता है कि अगले शनिवार को रात 10 बजकर 4 मिनट पर अदालत के घंटाघर के ऊपर बिज़ली गिरने वाली है। डॉक का यह भी मानना है कि मार्टी के कारण उसके माता-पिता के मिलने में बाधा पहुंची है। वह मार्टी से कहते हैं कि उसे उन दोनों को मिलाने का उपाय ढूंढना चाहिए अन्यथा वह पैदा नहीं हो पाएगा.


title: बैक टू द फ़्यूचर

text: मार्टी एक योजना बनाता है जिसके अनुसार स्कूल के “"एन्चैन्टमेंट अंडर द सी" ” नृत्य वाली रात उसके प्रत्यक्ष यौन निवेदन से लॉरेन को बचाने के लिए जॉर्ज को आना था। हालांकि नशे में चूर बिफ अचानक पहुंच जाता है और मार्टी को कार से खींचता है और स्वयं को लॉरेन पर जबरदस्ती थोपने की कोशिश करता है। योजना के मुताबिक जॉर्ज लॉरेन को मार्टी से बचाने पहुंचता है लेकिन उसे मार्टी की जगह पर बिफ मिलता है। बिफ जॉर्ज को परास्त करता है लेकिन जॉर्ज उसके चेहरे पर घूंसा मारकर उसे बाहर गिरा देता है। मुग्ध लॉरेन जॉर्ज के साथ डांस फ्लोर तक जाती है जहां वे पहली बार एक दूसरे को चूमते हैं जिससे अब मार्टी का अस्तित्व में आना निश्चित लगता है।


title: बैक टू द फ़्यूचर

text: इस बीच मार्टी डॉक को एक पत्र लिखता है जिसमें 1985 में होने वाली उसकी मृत्यु के बारे में उसे आगाह किया होता है, पर डॉक ने पत्र को बिना पढ़े ही फाड़ दिया, क्योंकि उसे डर था कि वह भविष्य को बदल देगा। रात 10 बजकर 4 मिनट पर गिरने वाली बिजली मार्टी को सफलता पूर्वक वर्ष 1985 में पहुंचा जाती है लेकिन उसे पहुंचने में थोड़ी देर हो जाती है और वह डॉक को गोली लगने से बचा नहीं पाता है। हालांकि, डॉक उसे बाताते हैं कि उन्होंने बुलेट प्रूफ बनियान पहन रखी थी और स्वीकार करते हैं कि उन्होंने चिट्ठी दबा रखी थी।


title: बैक टू द फ़्यूचर

text: डॉक मार्टी को घर छोड़ते हैं और समय यंत्र में बैठकर भविष्य की ओर चल पड़ते हैं। अगले सुबह जब मार्टी की नींद खुलती है तो वह अपने घर और परिवार को काफी बदला हुआ और खुशहाल पाता है। लॉरेन शारीरिक रूप से तंदुरुस्त होती है और जॉर्ज आत्मविश्वास से भरपूर एक सफल विज्ञान गल्प लेखक होता है। मार्टी का भाई डेव अब एक व्यवसायी है। बिफ वाहन विक्रेता बन जाता है और उसका जॉर्ज के प्रति बर्ताव बदल जाता है। ठीक जिस वक्त जेनिफर से मार्टी की दुबारा भेंट हो रही होती है डॉक आते हैं और उनसे ज़िद करते हैं कि वे अपने बच्चों के चयन के लिए उनके साथ भविष्य की यात्रा पर चलें. वे लोग उन्नत समय यंत्र, जो अब एक हॉवरकार है और उसे कचरे के संलयन द्वारा ऊर्जा मिलती है, में प्रवेश कर भविष्य की ओर चल पड़ते हैं।


title: बैक टू द फ़्यूचर

text: लेखक और निर्माता बॉब गेल के दिमाग में इस कहानी का विचार तब आया जब वह ‘"यूज्ड कार्स" ’ के प्रदर्शित होने के बाद अपने माता-पिता से मिलने मिसौरी गए थे। अपने मकान के तलघर की तलाशी के दौरान गेल को अपने पिता की हाई स्कूल ईयरबुक मिली जिससे उन्हें यह पता चला कि उनके पिता स्नातक कक्षा के अध्यक्ष थे। गेल ने अपनी स्नातक-कक्षा के अध्यक्ष के बारे में सोचा जो एक ऐसा व्यक्ति था जिसके साथ उनका कोई लेना-देना नहीं था। गेल को ख्याल आया कि यदि वह और उनके पिता साथ-साथ हाई स्कूल जाया करते तो वह अपने पिता के दोस्त होते. कैलिफोर्निया लौटकर उन्होंने अपना यह नया विचार रॉबर्ट ज़ेमेकिस को बताया। इसके बाद ज़ेमेकिस के दिमाग में एक ऐसी मां का खयाल आया जिसे यह शिकायत थी कि वह अपने स्कूली दिनों में किसी लड़के को चूम नहीं पाई, जबकि सच तो यह था कि वह अत्यंत असंयमी थी। वे दोनों इस परियोजना को कोलंबिया पिक्चर्स में ले गए और सितंबर 1980 में पटकथा के लिए आगे का समझौता किया।


title: बैक टू द फ़्यूचर

text: ज़ेमेकिस और गेल ने कहानी का काल सन् 1955 तय किया क्योंकि उन्होंने हिसाब लगाकर पाया कि यदि एक 17 साल का लड़का अपने माता-पिता से अपनी ही उम्र में मिलने के लिए अतीत की यात्रा करे तो उसे उसी दशक में जाना पड़ेगा. साथ ही यह वह समय था जब एक महत्वपूर्ण सांस्कृतिक तत्व के रूप में किशोरों का उदय हो रहा था। यह रॉक एन रॉल का जमाना था और इसी समय उपनगरीय विस्तार हो रहा था। कहानी पर इन सब बातों का प्रभाव है। मूल रूप से, मार्टी एक वीडियो जालसाज था, समय यंत्र एक रेफ्रिजरेटर था और उसे घर लौटने के लिए नेवाडा टेस्ट साइट के परमाणु विस्फोट से निकली ऊर्जा का इस्तेमाल करना था। ज़ेमेकिस को यह चिंता थी कि बच्चे दुर्घटनावश स्वयं को रेफ्रिजरेटरों में बन्द न करने लगें और साथ ही मूल कहानी का क्लाइमेक्स अत्यंत खर्चीला था। डीलॉरेन (DeLorean) समय यंत्र का चयन इसलिए किया गया कि इसकी बनावट से किसानों के परिवारों द्वारा भूलवश इसे उड़न तश्तरी के रूप में लेने पर प्रतिबंध लगता था। विशाल गिटार आवर्धक के निर्माण से पहले लेखकों ने मार्टी तथा डॉक ब्राउन के बीच एक विश्वसनीय दोस्ती पैदा करना मुश्किल पाया और जब उन्होंने यह पंक्ति लिखी- “इट्स लाइक आइ एम किसिंग माय ब्रदर”, तब केवल उसकी मां के साथ उसके मातृरति (Oedipal) संबंध पर विचार किया। यूनिवर्सल के कार्यकारी नेड टैनेन (Ned Tanen) द्वारा "आइ वाना होल्ड योर हैंड" की एक पटकथा बैठक के दौरान ज़ेमेकिस तथा गेल के प्रति आक्रामक व्यवहार प्रदर्शित करने के बाद बिफ़ टैनन (Biff Tannen) का नाम प्रस्तावित किया गया।


title: बैक टू द फ़्यूचर

text: "बैक टू द फ़्यूच" र का पहला ड्राफ्ट फरवरी 1981 में पूरा हुआ था। कोलम्बिया पिक्चर्स ने फ़िल्म करने से इनकार कर दिया। “उनका मानना था कि यह सचमुच श्रेष्ठ, सुन्दर और गर्मजोशी से भरी फ़िल्म थी लेकिन इसमें पर्याप्त यौनिकता नहीं थी,” गेल ने कहा. उन्होंने सुझाया कि हम इसे डिज़नी ले जाएं लेकिन हमने फैसला किया कि हम इसे लेकर किसी ऐसे बड़े स्टूडियो में जाएंगे जो इसे पसंद करेंगे। अगले चार वर्षों तक सभी प्रमुख फ़िल्म स्टूडियो द्वारा पटकथा अस्वीकार की जाती रही और इस दौरान "बैक टू द फ़्यूचर" के दो और ड्राफ्ट तैयार किए गए। 1980 के शुरुआती वर्षों में लोकप्रिय किशोर हास्य (जैसे कि "फास्ट टाइम्स एट रिजमॉन्ट हाइ" एंड "पोर्कीज") थोड़ा भद्दा और वयस्क केन्द्रित होते थे, इस कारण पटकथा को बहुत हल्के स्तर का होने के कारण प्राय: अस्वीकार कर दिया जाता था। अंततः गेल तथा ज़ेमेकिस ने डिज़्नी की "बैक टू द फ़्यूचर" में पुनः शामिल हो जाने का निर्णय किया। “उन्होंने हमसे कहा कि किसी बेटे का मां से प्यार हो जाना डिज़नी बैनर के तले एक पारिवारिक फ़िल्म के लिए अच्छी बात नहीं,” गेल ने कहा.


title: बैक टू द फ़्यूचर

text: दोनों ने स्टीवन स्पीलबर्ग के साथ दोस्ती गांठनी चाही जिन्होंने "यूज़्ड कार्स" तथा "आइ वाना होल्ड योर हैंड" का निर्माण किया था और दोनों फ़िल्में असफल रही थीं। स्पीलबर्ग शुरू में परियोजना से अलग रहे क्योंकि ज़ेमेकिस को ऐसा लगा कि यदि वह उनके साथ एक और असफल फ़िल्म बनाते हैं तो वे फिर भविष्य में कभी कोई फ़िल्म नहीं बना पाएंगे. गेल ने कहा “हमें डर था कि हमारी छवि कहीं ऐसी न बन जाए कि लोग हमारे बारे में यह सोचने लगें कि हम दोनों के पास इसलिए काम है क्योंकि हम स्पीलबर्ग के मित्र हैं। एक निर्माता ने दिलचस्पी दिखाई मगर फिर अपना इरादा बदल लिया जब उसे यह पता चला कि इसमें स्पीलबर्ग शामिल नहीं हैं। ज़ेमेकिस ने "रोमेंसिंग द स्टोन" का निर्देशन किया और यह फ़िल्म बॉक्स ऑफिस पर सफल रही. अब एक ऊंचे दर्जे के निर्देशक के रूप में ज़ेमेकिस ने अपने कॉन्सैप्ट के साथ स्पीलबर्ग से संपर्क किया और यूनिवर्सल पिक्चर्स में परियोजना तैयार की गई।


title: बैक टू द फ़्यूचर

text: कार्यकारी सिडनी शीनबर्ग (Sidney Sheinberg) ने पटकथा पर कुछ सुझाव दिए. उन्होंने मार्टी की मां का नाम मेग से बदल कर लॉरेन रखा (उनकी अभिनेत्री पत्नी का नाम लॉरेन गैरी था) और ब्राउन के पालतू जीव के रूप में चिम्पैंजी की जगह कुत्ते को तय किया। शीनबर्ग चाहते थे कि फ़िल्म का नाम बदल कर "स्पेसमेन फ्रॉम प्लूटो" रखा जाए क्योंकि उनका मानना था कि किसी सफल फ़िल्म के नाम में कभी भी “फ़्यूचर” शब्द का इस्तेमाल नहीं किया गया। उन्होंने सुझाया कि मार्टी खुद को “प्लूटो ग्रह का डार्थ वेडर” के रूप में प्रस्तुत करे जिसकी अन्य ग्रह के प्राणियों जैसी वेश-भूषा हो और वह अपने पिता से अपनी मां के बारे में पूछे (वल्केन ग्रह की बजाए) और किसानों की मज़ाकिया वस्तु "स्पेसमेन फ्रॉम प्लूटो" होनी चाहिए न कि "स्पेसजॉम्बीज़ फ्रॉम प्लूटो" . स्पिल्बर्ग ने शीनबर्ग को एक मेमो वापस भेजा जिसमें उन्होंने उन्हें यह समझाया था कि उन्हें लगता है कि उनका दिया हुआ नाम एक मज़ाक है और इसलिए वह इस विचार को छोड़ दें।


title: बैक टू द फ़्यूचर

text: मार्टी मैकफ़्लाय के किरदार के लिए पहली पसंद माइकल जे. फ़ॉक्स थे लेकिन वह "फैमिली टाइज़" शो के साथ व्यस्त थे। "फैमिली टाइज़" के निर्माता गैरी डेविड गोल्ड्बर्ग (Gary David Goldberg) के लिए शो की सफलता हेतु फॉक्स का होना जरूरी था, खासकर उस स्थिति में जब कि मेरेडिथ बैक्स्टर (Meredith Baxter) मातृत्व अवकाश पर थे और इसलिए गैरी ने फॉक्स द्वारा किसी फ़िल्म के लिए समय दिए जाने से मना कर दिया। "बैक टू द फ़्यूचर" के लिए मई 1985 का समय तय किया गया था। अब 1984 के आखिरी दिन थे और फॉक्स का फ़िल्म में भूमिका निभाना मुमकिन नहीं था। ज़ेमेकिस की अन्य दो पसंद थे सी. थॉमस हॉवेल (C. Thomas Howell) और एरिक स्टोल्ज़ (Eric Stolt)। एरिक स्टोल्ज़ ने "मास्क" फ़िल्म (जो अभी प्रदर्शित नहीं हुई थी) में रॉय एल. डेनिस के अपने किरदार से निर्माताओं को इतना प्रभावित किया कि उन्होंने उसका चयन मार्टी मैकफ्लाय का किरदार निभाने के लिए कर लिया। मुश्किल कास्टिंग प्रक्रिया के कारण आरंभ तिथि को दो बार खिसकाया गया।


title: बैक टू द फ़्यूचर

text: चार हफ्ते की शूटिंग के बाद ज़ेमेकिस को लगा कि स्टोल्ज़ अपने किरदार के लिए सही नहीं है। हालांकि उन्हें और स्पीलबर्ग को यह पता था कि दुबारा शूटिंग का अर्थ होगा 1.4 करोड़ डॉलर के बजट में 30 लाख डॉलर की अतिरिक्त वृद्धि, लेकिन उन्होंने अभिनेता बदलकर शूटिंग करने का फैसला किया। स्पीलबर्ग ने समझाया कि ज़ेमेकिस को लगता था कि स्टोल्ज़ में हास्यबोध की कमी थी और उसका अभिनय बुरी तरह से" नाटकीय" था। आगे गेल ने बताया कि उन्हें लगा स्टोल्ज बहुत सामान्य तरह से भूमिका निभा रहे थे जबकि फॉक्स का व्यक्तित्व मार्टी मैकफ़्लाय जैसा था। उन्हें लगा स्केट बोर्ड पर सवारी करने में स्टोल्ज़ को असुविधा होती थी जबकि फॉक्स को नहीं। शूटिंग के शुरू हुए दो सप्ताह बीत जाने पर स्टोल्ज़ ने एक बार फ़ोन पर बात करने के दौरान निर्देशक पीटर बॉगदैनोविच (Peter Bogdanovich) के समक्ष स्वीकार किया कि उन्हें ज़ेमेकिस और गेल का निर्देशन समझ में नहीं आता और वह इस भूमिका के लिए उपयुक्त नहीं हैं।


title: बैक टू द फ़्यूचर

text: फॉक्स की भूमिका जनवरी 1985 में शुरू हुई जब मेरेडिथ बैक्सटर अपने प्रसव के बाद "फैमिली टाइज़" में वापस लौटीं. "बैक टू द फ़्यूचर" निर्माण दल के लोग गोल्डबर्ग से दुबारा मिले जिन्होंने यह समझौता किया था कि फॉक्स की प्रमुख प्राथमिकता "फैमिली टाइज़" होगी और यदि समय को लेकर कोई समस्या खड़ी होती है तो उनकी ही बात मानी जाएगी. फॉक्स को पटकथा पसंद आई और स्टोल्ज़ को जिस संवेदनशीलता के साथ हटाया गया उसे लेकर ज़ेमेकिस और गेल से वह बहुत प्रभावित हुए क्योंकि स्टोल्ज़ के बारे में वे दोनों आदर के साथ बातें करते थे। पर वेलिन्डर (Per Welinder) और टोनी हॉक ने स्केट बोर्ड की सवारी वाले दृश्य में सहयोग किया हालांकि हॉक को इस कारण फ़िल्म छोड़नी पड़ी क्योंकि वे फॉक्स से लंबे थे और बहुत से दृश्यों में उन्होंने स्टोल्ज़ के लिए भूमिका की थी। फॉक्स को मार्टी मैकफ्लाय की अपनी भूमिका बहुत ही निजी लगी। “अपने हाइ स्कूल के दिनों में यही सब तो मैं करता था- स्केटबोर्ड की सवारी, लड़कियों का पीछा करना और संगीत मंडली में बजाना. मेरा तो सपना ही था रॉक स्टार बनने का.”


title: बैक टू द फ़्यूचर

text: पहली पसंद के रूप में जॉन लिथगो के हट जाने के बाद क्रिस्टोफर लियॉड ने डॉक ब्राउन की भूमिका निभाई थी। लियॉड के साथ "द एडवेन्चर्स ऑफ बकारू बैंजाइ" (1984) में काम करने के बाद निर्माता नील कैंटन ने उन्हें यह किरदार करने की सलाह दी थी। लियॉड ने शुरू में यह करने से मना कर दिया लेकिन पटकथा पढ़ने के बाद और अपनी पत्नी के जिद करने पर वह राजी हो गए। अल्बर्ट आइंस्टीन और परिचालक लियोपोल्ड स्टोकोव्स्की (Leopold Stokowski) से प्रेरणा लेकर उन्होंने अपने कुछ दृश्यों में सुधार किया। गीगावाट का उच्चारण ब्राउन “जिगोवाट” की तरह करते थे जैसा कि एक भौतिकी वैज्ञानिक ने इस शब्द का उच्चारण किया था जब पटकथा पर शोध के दौरान उनकी ज़ेमेकिस और गेल से मुलाक़ात हुई थी।


title: बैक टू द फ़्यूचर

text: ली थॉमसन ने लॉरेन मैकफ्लाय की भूमिका निभाई क्योंकि उन्होंने "द वाइल्ड लाइफ" में स्टोल्ज़ की विपरीत भूमिका की थी। 1985 में शुरू की गई फ़िल्म के आरंभ में आरंभिक दृश्यों के लिए उनके कृत्रिम मेकअप में साढ़े 3 घंटे लगे थे।


title: बैक टू द फ़्यूचर

text: क्रिस्पिन ग्लोवर ने जॉर्ज मैकफ्लाय का किरदार निभाया। ज़ेमेकिस ने बताया कि ग्लोवर ने जॉर्ज के बेवकूफ़ और दब्बू जैसी हरकतों में काफ़ी कुछ सुधार किया जैसे कि उसके हाथों का कांपना. निर्देशक ने मजाक किया, वह “निरंतर रूप से क्रिस्पिन पर जाल फेंक रहा था क्योंकि अपने किरदार के प्रस्तुतीकरण के आधे समय में वह पूरी तरह से अलग था।”


title: बैक टू द फ़्यूचर

text: निर्देशक ने बिफ टैनेन की भूमिका में थॉमस एफ. विलसन थे, क्योंकि जे. जे. कोहेन, जिन्हें शुरू में यह भूमिका मिली थी, स्टोल्ज़ पर धौंस जमाने में उपयुक्त नहीं पाए गए। कोहेन को बिफ के साथी की भूमिका निभाने को मिली। यदि शुरू में ही अभिनेता के तौर पर फॉक्स को लिया गया होता तो शायद कोहेन को यह भूमिका मिल जाती क्योंकि वह फॉक्स से अधिक ऊंचे कद के थे।